Στυτική Δυσλειτουργία , υπερηχογράφημα πέους κι έγχρωμο Doppler\nΟι μελέτες έχουν καταγράψει τη σχέση ανάμεσα στην προεγχειρητική και μετεγχειρητική αποκατάσταση του πέους στο επίπεδο της στυτικής λειτουργίας (Jordan and Angermeier , 1993) και της πεϊκής κάμψης .\nΗ χρήση του έγχρωμου Doppler με σκοπό τη μέτρηση της αγγειακής ροής στο πέος παρουσιάστηκε από τον Abelson το 1975 .Ανέφερε πως η φυσιολογική συστολική πίεση του πέους στην κατάσταση χάλασης δεν ξεπερνούσε τα 30 mmHg.\nΕίναι σχεδόν αδύνατη η τελική διάγνωση της αιτιοπαθογένειας της στυτικής δυσλειτουργίας ,ψυχογενής, νευρογενής – αγγειακής αιτιολογίας , εφ’ όσον δεν εκτελεσθεί ο έλεγχος της αγγειακής κατάστασης του πέους. Ακόμη κι ένα πλήρες κλινικο-εργαστηριακό ιστορικό με συνεκτίμηση του ορμονικού profil του ασθενούς δε δύναται να ξεκαθαρίσει απόλυτα το πρόβλημα.\nΗ ενδοπεϊκή έγχυση παπαβερίνης καθιερώθηκε για πρώτη φορά από το Virag και τους συνεργάτες του το 1984.Αποτέλεσε και είναι ένα πολύ χρήσιμο διαγνωστικό εργαλείο, φθηνό κι ελάχιστα επεμβατικό, σε ασθενείς με στυτική δυσλειτουργία .\nΣτο παρελθόν ,λοιπόν, χρησιμοποιήθηκαν διάφοροι παράγοντες αγγειοδραστικοί. Σ’ αυτούς συμπεριλαμβάνονται η παπαβερίνη και η φεντολαμίνη.\nΤον Ιούλιο του 1995 υπήρξε έγκριση της FDA (FoodandDrugAdministration) για την αγορά ενέσιμου σκευάσματος , της αλπροσταδίλης ,με σκοπό τη διάγνωση και τη θεραπεία της στυτικής δυσλειτουργίας.\nΗ τεχνική αυτή περιλαμβάνει την έγχυση 10 έως 20 μg μέσω σύριγγας (27 έως 29 gauge) στο σηραγγώδες σώμα. Φυσιολογικά η πλήρης στύση επιτυγχάνεται εντός 15 λεπτών και διαρκεί περισσότερο από 15 λεπτά .\nΜε τη βοήθεια του υπερηχοτομογραφικού ελέγχου απεικονίζονται οι ανατομικές δομές του πέους, όπως τα σηραγγώδη σώματα ,η ουρήθρα και το σπογγιώδες σώμα καθώς και οι χιτώνες που περιβάλλουν τα στοιχεία αυτά .\nΚατά την εξέταση ο ασθενής είναι ήρεμος και το πέος σε χάλαση. Εντοπίζονται τα ανατομικά στοιχεία και κατά πόσο οι δομές αυτές είναι φυσιολογικές ή παρουσιάζουν βλάβες ,όπως για παράδειγμα η ινώδης πλάκα αν είναι ασβεστοποιημένη ή όχι κι ελέγχονται πιθανές φλεγμονές, ασυμμετρίες των σηραγγωδών σωμάτων και κακώσεις της ουρήθρας κ.α.\nΣτην εικόνα 18 απεικονίζονται τα σηραγγώδη σώματα , η ουρήθρα και το σπογγιώδες σώμα της.\nΥπολογίζεται μία πολύ μικρή απόκλιση στη διάμετρο των δύο σηραγγωδών σωμάτων χωρίς όμως ν’ αξιολογείται.\nΑπεικονίζεται το δεξί σηραγγώδες σώμα με διάμετρο 16,3mm και αντίστοιχα η διάμετρος του αριστερού σηραγγώδους σώματος 15,2mm.\nΣτην συνέχεια εγχύεται αγγειοδραστική ουσία αλπροσταδίλης 20μg ξεκινώντας με δόση10μg κι, εφ’ όσον η στύση σε 15 λεπτά δεν είναι σκληρή, μπορεί να γίνει επανάληψη, έως συνολικά τα 20μg .\nΗ έγχυση της ουσίας διενεργείται στη βάση ή όσο πιο χαμηλά προς τη βάση του πέους ,πλάγια δεξιά ή αριστερά αντίστοιχα , ποτέ στην πρόσθια ή οπίσθια επιφάνεια του πέους. Είναι σημαντική η προφύλαξη του αγγειονευρώδους δεματίου και της ουρήθρας αντίστοιχα.\nΕλέγχονται στα 10 έως 15 λεπτά μετά την έγχυση οι ανατομικές δομές του πέους , καθώς και η συμμετρική, αναλογική έκπτυξή τους εικ.19.\nΑπεικονίζεται η αύξηση της διαμέτρου των σηραγγωδών σωμάτων, η οποία είναι εντός των φυσιολογικών ορίων, ενώ παρατηρείται και η συμμετρική έκπτυξη των υπόλοιπων ανατομικών δομών.\nΣτην συνέχεια διενεργείται η εξέταση του έγχρωμου Doppler.Ρυθμίζεται η γωνία απεικόνισης στις 60ο μοίρες ,έτσι ώστε οι μετρήσεις του αγγειακού δικτύου να είναι ακριβείς.\nΕπισκοπούνται οι σηραγγώδεις αρτηρίες και οι κλάδοι αυτών και στη συνέχεια υπολογίζονται η μέγιστη συστολική ταχύτητα ροής PSV (peak-systolic velocity) εικ.20, η τελοδιαστολική ταχύτητα ροής EDV (end-diastolic velocity ) εικ.21 καθώς και ο δείκτης αντίστασης που αντιστοιχεί στην ευενδοτότητα των αγγείων R.I(resistance index ).\nΟ R.Iπροκύπτει από μία αναλογική συνάρτηση της μέγιστης συστολικής ταχύτητας ροής και της τελοδιαστολικής ταχύτητας ροής των αγγείων (RI=PSV-EDV/PSV).\nΜέτρηση της μέγιστης συστολικής ταχύτητας ροής PSV=34,2 cm/s\nΜέτρηση της τελοδιαστολικής ταχύτητας ροής EDV=4,7 cm/s


ΠΡΕΖΑ TV ©: ΠΡΩΤΗ Η ΧΑΒΑΗ ΚΑΤΑ ΤΟΥ ΔΙΑΒΟΗΤΟΥ ΔΙΑΤΑΓΜΑΤΟΣ ΤΡΑΜΠ\nΠΡΩΤΗ Η ΧΑΒΑΗ ΚΑΤΑ ΤΟΥ ΔΙΑΒΟΗΤΟΥ ΔΙΑΤΑΓΜΑΤΟΣ ΤΡΑΜΠ\nΤην επείγουσα παρέμβαση δικαστηρίου κατά του αναθεωρημένου εκτελεστικού διατάγματος του Αμερικανού προέδρου με το οποίο απαγορεύεται η είσοδος στις Ηνωμένες Πολιτείες σε πρόσφυγες και πολίτες έξι μουσουλμανικών χωρών, εξαιρουμένων αυτή τη φορά των κατόχων πράσινης κάρτας και βίζας, ζήτησε η Πολιτεία της Χαβάης.\nΜε βασικό επιχείρημα ότι το νέο διάταγμα παραβιάζει το Σύνταγμα των ΗΠΑ, η πολιτεία ζήτησε από ομοσπονδιακό δικαστήριο στη Χαβάη να εκδώσει προσωρινή εντολή αναστολής του διατάγματος, το οποίο θα πρέπει να εφαρμοστεί σε εθνική κλίμακα.\nΠρόκειται για την πρώτη αγωγή που κατατίθεται κατά του περιβόητου διατάγματος. Ο επαρχιακός δικαστής Ντέρικ Γουάτσον αποφάνθηκε νωρίτερα πως η Πολιτεία μπορεί να ασκήσει αγωγή κατά του νέου διατάγματος του Τραμπ.\nΟ Αμερικανός πρόεδρος παρουσίασε τη Δευτέρα την τροποποιημένη εκδοχή του διατάγματος αφαιρώντας από τον κατάλογο τον χωρών το Ιράκ. Παρέμειναν το Ιράν, η Λιβύη, η Συρία, η Σομαλία, το Σουδάν και η Υεμένη.\nΗ Χαβάη τονίζει πως τα δημόσια πανεπιστήμιά της μπορεί να υποστούν πλήγμα από το διάταγμα επειδή θα έχουν δυσκολίες να προσελκύσουν φοιτητές και να προσλάβουν διδακτικό προσωπικό. Υποστηρίζει επίσης πως η οικονομία της νησιωτικής Πολιτείας θα υποστεί μείωση τουρισμού.\nΤα δικαστικά έγγραφα περιλαμβάνουν αναφορές σύμφωνα με τις οποίες τα ταξίδια προς τις Ηνωμένες Πολιτείες «σημείωσαν αιφνίδια πτώση» μετά τις ενέργειες του Τραμπ.\nΣε άνοδο οι διακρίσεις στις ΗΠΑ μετά την εκλογή Τραμπ\nΣχεδόν τα 2/3 (63%) των Αμερικανών εκτιμούν ότι το μίσος και οι διακρίσεις καταγράφουν άνοδο στις ΗΠΑ μετά την εκλογή του Ντόναλντ Τραμπ, σύμφωνα με νέα δημοσκόπηση του ινστιτούτου Quinnipiac\nΣύμφωνα με τα στοιχεία, έπειτα από δεκάδες περιστατικά συναγερμών για τοποθέτηση εκρηκτικών μηχανισμών και βανδαλισμών εβραϊκών κοιμητηρίων, η ανησυχία μπροστά στην άνοδο ειδικά του αντισημιτισμού έχει αυξηθεί.\nΤο 70% των ερωτηθέντων εκτιμά ότι πρόκειται για ένα πρόβλημα «σοβαρό ή πολύ σοβαρό», ένα ποσοστό που ενισχύθηκε σε σύγκριση με το 49% που καταγράφηκε σε μια ανάλογη δημοσκόπηση, η οποία δημοσιοποιήθηκε την 9η Φεβρουαρίου.\nΤην ίδια ώρα οι Αμερικανοί εμφανίζονται να επικροτούν την αντίδραση του επικεφαλής του αμερικανικού κράτους μπροστά στην αύξηση των περιστατικών απειλών σε βάρος της εβραϊκής κοινότητας.\nΤο 38% των ερωτηθέντων εγκρίνει την ανταπόκρισή του, ενώ το 37% την αποδοκιμάζει, βάσει της δημοσκόπησης, η οποία διεξήχθη σε δείγμα 1.323 ψηφοφόρων.\nΑρκετοί επέκριναν το Ντόναλντ Τραμπ, καθώς καθυστέρησε να καταδικάσει την αύξηση αυτών των απειλών, κάτι που έκανε στην αρχή της ομιλίας του ενώπιον του Κογκρέσου την 28η Φεβρουαρίου.\n«Απαρχαιωμένα» τα συστήματα της CIA για τον πρόεδρο\nΣτο μέτωπο των νέων αποκαλύψεων του Wikileaks, ο Ντόναλντ Τραμπ θεωρεί πως τα συστήματα της CIA είναι «απαρχαιωμένα» και πρέπει να εκσυγχρονιστούν, όπως επιβεβαίωσε ο εκπρόσωπος Τύπο του.\nΣυγκεκριμένα, ο Σον Σπάισερ απαντώντας σε σχετική ερώτηση δήλωσε ότι ο Αμερικανός «πρόεδρος ανησυχεί ιδιαίτερα για τη δημοσιοποίηση απόρρητων πληροφοριών που αποδυναμώνουν την εθνική μας ασφάλεια».\nΤο Wikileaks αποκάλυψε τις μεθόδους που χρησιμοποιεί η αμερικανική υπηρεσία Πληροφοριών για να μετατρέψει συσκευές όπως το iPhone της Apple ή τηλεοράσεις Samsung σε εργαλεία κατασκοπίας.\nΑπό χθες τα ΜΜΕ ανακάλυψαν ξανά την ύπαρξη του «Μεγάλου Αδελφού», αλλά για πολλοστή φορά εστίασαν βολικά στο τεχνικό κομμάτι και όχι στην πολιτική ουσία των παρακολουθήσεων. http://news247.gr


Απόψεις » Stratilio's Cloud\nΜόνιμος σύνδεσμος σε αυτό το άρθρο: https://blogs.sch.gr/stratilio/archives/4702\nΑπόψεις, Βίντεο, Εκπαιδευτικά Θέματα\nΜόνιμος σύνδεσμος σε αυτό το άρθρο: https://blogs.sch.gr/stratilio/archives/4632\nΠηγή: Κινηματογραφικός μεσσιανισμός – Stratilio\nΜόνιμος σύνδεσμος σε αυτό το άρθρο: https://blogs.sch.gr/stratilio/archives/4601\nΜόνιμος σύνδεσμος σε αυτό το άρθρο: https://blogs.sch.gr/stratilio/archives/4591\nΓια τη διδασκαλία των Λατινικών στη Δευτεροβάθμια Εκπαίδευση\nΚατά την τελευταία, τουλάχιστον, επταετία, επιδίωξη όσων καταρτίζουν τα προγράμματα σπουδών της Δευτεροβάθμιας Εκπαίδευσης (φαίνεται να) είναι ο εξοβελισμός του μαθήματος των Λατινικών. Αντιμετωπίζονται ως μάθημα ξεπερασμένο ή ως μάθημα πολυτελείας ή ως αναγκαίο κακό, σίγουρα πάντως ως μάθημα που δεν πρέπει να διδάσκεται σε όλους. Μάλιστα, ο πόλεμος εναντίον των Λατινικών παρουσιάζεται ως «προοδευτική» επιλογή που εξαφανίζει ενοχλητικά απομεινάρια του παρελθόντος. Το πιο πρόσφατο «χτύπημα» είναι η έξωση των Λατινικών από τις Πανελλαδικές Εξετάσεις. Στην πραγματικότητα, όμως, αυτός ο πόλεμος όχι μόνο δεν είναι προοδευτικός, αλλά αντίθετα αποτελεί πρακτική οπισθοδρομική και συντηρητική, η οποία εδράζεται σε παρωχημένες και επικίνδυνες αντιλήψεις. Με συντομία, μερικές από αυτές είναι:\n1. Ο υπέρμετρος και κακώς νοούμενος ελληνοκεντρισμός του εκπαιδευτικού μας συστήματος. Στην Ελλάδα ως «κλασικό πολιτισμό» εννοούμε εσφαλμένα μόνο τον «αρχαιοελληνικό» και όχι τον «ελληνορωμαϊκό», με δυσμενέστατη συνέπεια την απομόνωσή μας από το παγκόσμιο γίγνεσθαι και την καλλιέργεια νοσηρών και καταδικαστέων εθνικιστικών αντιλήψεων και στερεοτύπων. Για να μην παρεξηγηθώ: ο (αρχαιο)ελληνικός πολιτισμός είναι σπουδαίος και πρέπει να καταλαμβάνει κεντρική θέση στο εκπαιδευτικό μας σύστημα. Το πρόβλημα έγκειται στη μονομέρεια.\n2. Η αρνητική στάση της φύσει και θέσει συντηρητικής Εκκλησίας. Ιδιαίτερα μετά το σχίσμα ο δυτικός κόσμος αντιμετωπίστηκε από την Ορθόδοξη Ανατολή με δυσπιστία και εχθρότητα –όχι εντελώς άδικα– και η μελέτη των Λατινικών ενίοτε θεωρήθηκε ισοδύναμη με εθνική ή/και θρησκευτική μειοδοσία.\n3. Η σφαλερή αντίληψη ότι το μάθημα αυτό είναι άχρηστο για τους Ελληνες, με οδυνηρό αποτέλεσμα την ελλιπέστατη ιστορική και πολιτισμική τους κατάρτιση.\n4. Η υποτιθέμενη δυσκολία της Λατινικής, ένα έωλο επιχείρημα που αφενός υποτιμά τις ικανότητες των μαθητών/μαθητριών μας και αφετέρου ενισχύει την εκφυλιστική ροπή της εκπαίδευσης προς το ευκολότερο.\nΣε αυτές τις αναχρονιστικές, ανορθολογικές και αντιεπιστημονικές αντιλήψεις αντιπαρατάσσεται πλειάδα επιχειρημάτων που καταδεικνύουν ότι η διδασκαλία των Λατινικών είναι όχι απλώς επιθυμητή αλλά απολύτως απαραίτητη στην Ελλάδα του 21ου αιώνα. Παραθέτω μερικά από αυτά:\ni. Οι Ρωμαίοι διαμόρφωσαν την ταυτότητά τους με βασικό πρότυπο τους Ελληνες. Η κατακτημένη Ελλάδα κατέκτησε πολιτισμικά τη νικήτρια Ρώμη και συνακόλουθα η Ρώμη έγινε η γέφυρα για τη διάδοση του ελληνικού πολιτισμού στην Ευρώπη. Μέσω του μαθήματος των Λατινικών γίνεται κατανοητή η αδιάρρηκτη συνάφεια των δύο πολιτισμών.\nii. Το μάθημα αυτό έχει ξεκάθαρο ευρωπαϊκό προσανατολισμό. Η μελέτη της λατινικής γλώσσας και λογοτεχνίας και του ρωμαϊκού πολιτισμού συμβάλλει στη σφυρηλάτηση ολοκληρωμένης ευρωπαϊκής συνείδησης από τους Ελληνες μαθητές, οι οποίοι έτσι δεν μένουν εγκλωβισμένοι στη στείρα, μονόπλευρη και γι’ αυτό στρεβλή λατρεία τού –αναντίρρητα σπουδαίου– ελληνικού πολιτισμού.\niii. Τα Λατινικά υπήρξαν για αιώνες η γλώσσα της διοίκησης, της εκκλησίας, της επιστήμης, των τεχνών και αποτέλεσαν τον βασικό φορέα του ευρωπαϊκού πολιτισμού, αφομοιώνοντας αρχικά την αρχαιοελληνική σκέψη και στη συνέχεια τον Χριστιανισμό.\nΘα μπορούσα ακόμη να τονίσω ότι γνωρίζοντας τον ρωμαϊκό κόσμο κατανοούμε πληρέστερα το Βυζάντιο και ανασυνθέτουμε πολιτισμικά νήματα που φτάνουν ώς το σήμερα∙ ή να επιχειρηματολογήσω για τη συμβολή της γνώσης της Λατινικής στην εκμάθηση διαδεδομένων λατινογενών γλωσσών (ιταλικής, ισπανικής, γαλλικής, αλλά και αγγλικής και γερμανικής)∙ ή να μιλήσω για τη χρησιμότητα της Λατινικής λ.χ. σε νομικούς, γιατρούς και φαρμακοποιούς∙ ή να επισημάνω πως, σε καιρούς που ακόμη και χώρες με πολύ διαφορετικό πολιτισμικό υπόβαθρο (όπως η Κίνα) επενδύουν στη γνωριμία τους με τον ρωμαϊκό πολιτισμό, εμείς, στην Ελλάδα, τον αποστρεφόμαστε.\nΠροτάσεις. Θεωρώ, συνεπώς, αναγκαία την ενίσχυση και τον εκσυγχρονισμό της διδασκαλίας των Λατινικών. Αυτό θα μπορούσε να γίνει:\nα) Με την εισαγωγή στη Β΄ Λυκείου ενός μαθήματος «Ρωμαιογνωσίας», στο πλαίσιο του οποίου θα διδάσκονται ποικίλες πτυχές του ρωμαϊκού κόσμου (ιστορία, οικονομικοκοινωνικοπολιτική οργάνωση, καθημερινή ζωή, θρησκεία, δίκαιο, τέχνη). Επίσης, θα διδάσκονται γλωσσικά στοιχεία, ιδιαίτερα όσα βρίσκονται σε χρήση στις μέρες μας (γνωμικά, στερεότυπες εκφράσεις, γλωσσικά δάνεια), ενώ θα αναδεικνύεται η ετυμολογική σχέση λέξεων της Ελληνικής αλλά και άλλων ευρωπαϊκών γλωσσών με τη Λατινική. Επιπλέον, οι μαθητές/μαθήτριες θα διαβάζουν από μετάφραση επιλεγμένα λατινικά κείμενα, που αποτελούν ουσιαστικά κορυφαία έργα της παγκόσμιας λογοτεχνίας.\nβ) Με την ανανέωση των βιβλίων και την εφαρμογή σύγχρονων διδακτικών μεθόδων.\nγ) Με τη διατήρηση, φυσικά, των Λατινικών ως εξεταζόμενου μαθήματος στις Πανελλαδικές Εξετάσεις.\nΗ ενίσχυση των Λατινικών στη Δευτεροβάθμια Εκπαίδευση θα είναι πολλαπλώς ευεργετική. Χωρίς τα Λατινικά ή με τα Λατινικά σε ρόλο κομπάρσου, το ελληνικό Λύκειο θα γίνει φτωχότερο.\n* Καθηγητής Λατινικής Φιλολογίας στο Εθνικό και Καποδιστριακό Πανεπιστήμιο Αθηνών\nΠηγή : http://www.efsyn.gr/arthro/gia-ti-didaskalia-ton-latinikon-sti-deyterovathmia-ekpaideysi\nΜόνιμος σύνδεσμος σε αυτό το άρθρο: https://blogs.sch.gr/stratilio/archives/4350\nΟι πανελλαδικές εξετάσεις θα ολοκληρωθούν για άλλη μια φορά με απόλυτη επιτυχία. Κάποιοι μαθητές θα περάσουν στις σχολές που ήθελαν αλλά οι πιο πολλοί είτε θα περάσουν σε κάποια σχολή που δεν ήταν μέσα στις πρώτες τους επιλογές ,είτε σε κάποια που δεν ήθελαν καθόλου και αρκετοί από αυτούς θα μείνουν τελείως εκτός. Τελικά ελάχιστα θα είναι τα παιδιά που θα σπουδάσουν αυτό που πραγματικά ήθελαν .Παρόλα αυτά το όνομα των περισσοτέρων θα αναρτηθεί με χρυσά γράμματα στον πίνακα επιτυχόντων κάποιου φροντιστηρίου. Αλήθεια από πότε το «λάθος άνθρωπος σε λάθος θέση» θεωρείται επιτυχία ;\nΜόνιμος σύνδεσμος σε αυτό το άρθρο: https://blogs.sch.gr/stratilio/archives/3553\nΟ κύριος Τάδε είχε 6ωρο σήμερα.\nΠηγή: Είδα τον δάσκαλο για καφέ …\nΜόνιμος σύνδεσμος σε αυτό το άρθρο: https://blogs.sch.gr/stratilio/archives/3539


Η ορεινή Αρκαδία που αγαπάμε | Στην Ελλάδα | Η ΚΑΘΗΜΕΡΙΝΗ\nΣΤΗΝ ΕΛΛΑΔΑ 14.01.2014 ΤΕΛΕΥΤΑΙΑ ΕΝΗΜΕΡΩΣΗ: 14.01.2014 : 20:42\nΜονή Προδρόμου (φωτό: Κλαίρη Μουσταφέλλου)\nΣτη γη του Πάνα, στην ορεινή Αρκαδία της φυσικής ζωής και της καλής φιλοξενίας, εξερευνούμε τα χωριά που είναι παραδομένα στην αγκαλιά του Μαινάλου. Η πρώτη στάση είναι στη Βυτίνα, ένα από τα πιο γνωστά χωριά της Αρκαδίας και από τα πρώτα που αναπτύχθηκαν τουριστικά. Γύρω από τη μεγάλη πλατεία, οι δρόμοι οδηγούν σε πολυτελείς ξενώνες και μαγαζάκια με τοπικά προϊόντα, ενώ υπάρχουν επίσης αρκετές ταβέρνες και καλόγουστα καφέ για καλό φαγητό και χαλάρωση. Από εκεί ο δρόμος οδηγεί στην Αλωνίσταινα, έναν από τους πιο ορεινούς οικισμούς της Πελοποννήσου σε υψόμετρο 1.220 μ. Με λίγους κατοίκους και παραδοσιακή ατμόσφαιρα, προσφέρεται για βόλτες στη φύση.\nΠαρόμοια εικόνα αντικρίζουμε στο Βαλτεσίνικο, που είναι χτισμένο αμφιθεατρικά και κυριολεκτικά πνιγμένο στα έλατα. Το υψόμετρο των 1.200 μ. εγγυάται πάντα δροσιά, αλλά και τα πρώτα χιόνια το χειμώνα!\nΨηλά είναι χτισμένα και τα Λαγκάδια ή αλλιώς το «Κρεμαστό Χωριό». Βρίσκονται σε υψόμετρο από 850 έως 1.050 μ. και έχουν χαρακτηριστεί παραδοσιακός διατηρητέος οικισμός. Θα δείτε πολλά πέτρινα παραδοσιακά κτίρια, ενώ διαθέτει αρκετούς ξενώνες και ταβέρνες.\nΧτισμένη ανάμεσα σε δύο πλαγιές, η Δημητσάνα είναι από τα μεγαλύτερα χωριά της περιοχής. Ο κεντρικός δρόμος είναι συχνά γεμάτος κόσμο, που κατευθύνεται είτε στον Λούσιο ποταμό είτε στις μονές της περιοχής. Το ίδιο το χωριό προσφέρεται για περπάτημα και περιήγηση εξερευνώντας τα παλιά πέτρινα αρχοντικά.\nΜόλις εννέα χιλιόμετρα πιο κάτω, η Στεμνίτσα έχει επίσης χαρακτηριστεί παραδοσιακός οικισμός και οι στενοί δρόμοι της «δυσκολεύουν» τα μεγάλα και ογκώδη αυτοκίνητα των εκδρομέων.\nΤο Ελληνικό, πάλι, είναι πύλη για τα extreme sports στο ποτάμι, αλλά και σημείο συνάντησης την Κυριακή το μεσημέρι, οπότε οι ταβέρνες του χωριού βάζουν σούβλες και περιμένουν τους επισκέπτες.\nΚαι έπεται η Καρύταινα. Το ιστορικό χωριό είναι και ένα από τα πιο γραφικά της περιοχής. Χαρακτηρισμένο ως παραδοσιακός οικισμός από το 1978, έχει πετρόχτιστα αρχοντικά, καλντερίμια και πολλά αξιοθέατα, όπως το μεσαιωνικό κάστρο και οι βυζαντινές εκκλησίες. Αξίζει να δείτε επίσης το παλιό ερειπωμένο γεφύρι της Καρύταινας, το οποίο βρίσκεται ακριβώς κάτω από την ψηλή καινούργια γέφυρα.\nΟλα τα χωριά του Μαινάλου, ακόμη και τα πιο μικρά, όπως το Ζυγοβίστι και η Παλούμπα, κρύβουν τοπία μοναδικής φυσικής ομορφιάς και ανθρώπους φιλόξενους και ανοιχτόκαρδους. Η περιήγηση στην ορεινή Αρκαδία, σε απόσταση μόλις δύο ωρών από την Αθήνα, είναι ιδανική ευκαιρία για απόδραση κοντά στη φύση και χαλάρωση.\nΑνακαλύψτε το Σπήλαιο Κάψια. Από τα πιο αξιόλογα σπήλαια της Ελλάδας, το σπήλαιο Κάψια είναι γεμάτο εντυπωσιακούς σταλακτίτες και σταλαγμίτες, ενώ στην «Αίθουσα των Θαυμασίων» θα δείτε πετρώματα σε εντυπωσιακά χρώματα. Το σπήλαιο είναι ανοιχτό καθημερινά από τις 9 το πρωί έως τις 3 το μεσημέρι. > Τ/6951-003.299\nΓια καλό κρασί. Μια βόλτα στα οινοποιεία της περιοχής θα σας δώσει την ευκαιρία να δείτε τη διαδικασία παραγωγής εκλεκτών οίνων, αλλά και να προμηθευτείτε κρασί κατευθείαν από την πηγή. Το Οινοποιείο Καλόγρη βρίσκεται στο χωριό Κάψια (Τ/2710-222.290), ενώ το Κτήμα Σπυρόπουλου βρίσκεται κοντά στην Αρχαία Μαντινεία (15ο χλμ. επαρχιακής οδού Τρίπολης-Αρτεμισίου, Τ/27960-61.400).\nΟπωσδήποτε στο Αρκουδόρεμα. Μία από τις γνωστές τοποθεσίες του Μαινάλου για τους φυσιολάτρες, το Αρκουδόρεμα βρίσκεται ανάμεσα στα χωριά Λιμποβίσι και Πιάνα. Μέσα στη χαράδρα, στο σημείο αυτό υπήρχε παλιά ένα ζωντανό χωριό. Σήμερα, ανάμεσα στα έλατα, θα δείτε το εκκλησάκι της Παναγίας.\nΥπαίθριο Μουσείο Υδροκίνησης. Είναι πλέον από τα must αξιοθέατα της Δημητσάνας, στο οποίο αναπαριστάνεται η προβιομηχανική παραδοσιακή ζωή. Σε έκταση ενός στρέμματος και μέσα σε πυκνή βλάστηση και τρεχούμενα νερά, θα δείτε νεροτριβές, αλευρόμυλους, μπαρουτόμυλους, βυρσοδεψεία και ρακοκάζανα. Το μουσείο είναι ανοιχτό καθημερινά από τις 10 το πρωί έως τις 5 το απόγευμα και το εισιτήριο κοστίζει 3 ευρώ. > Τ/27950-31.630\n«Τρεις Λαλούν» στη Δημητσάνα. Και μετά την περιήγηση στο μουσείο, λίγη χαλάρωση. Το πέτρινο δίπατο καφέ-μπαρ είναι ανοιχτό όλη μέρα για καφέ, πρωινά, γλυκά και ροφήματα. Χαλαρώστε στους άνετους καναπέδες δίπλα στο τζάκι, διαβάστε περιοδικά και βιβλία και ακούστε ποιοτική μουσική: από έντεχνο και ροκ μέχρι τζαζ και μπλουζ. Ανοιχτό μέχρι αργά το βράδυ για ποτό. > Τ/27950-29.216, www.treislaloun.gr\nΠολυχώρος «Αρκαδιανή». Ολα ξεκίνησαν από το γαστρονομικό φεστιβάλ παραδοσιακού φαγητού που άρχισε να διοργανώνει ο τοπικός σύλλογος το 1997 στο χωριό Ψάρι Τρικολώνων. Οι εκδηλώσεις είχαν μεγάλη επιτυχία, και έτσι γεννήθηκε η ιδέα για ένα κέντρο καταγραφής και ανάδειξης της αρκαδικής γαστρονομίας και των τοπικών προϊόντων. Στον πολυχώρο Αρκαδιανή θα δείτε το παραδοσιακό μαγειρείο, βιβλιοθήκη με τίτλους βιβλίων μαγειρικής, ένα μίνι λαογραφικό μουσείο, το περιβόλι και το λαχανόκηπο, τη μικρή βιοτεχνία για την παρασκευή ζυμαρικών και ένα μαγαζάκι απ’ όπου μπορείτε να προμηθευτείτε τοπικά προϊόντα. > Τ/27910-27.161\nΣτον Λούσιο με... προσοχή. Με μήκος 15 χλμ. και πλάτος περίπου 2 χλμ., το φαράγγι του Λούσιου είναι από τα πιο εντυπωσιακά της χώρας. Ο Λούσιος συναντά τον Αλφειό ποταμό, ενώ εισόδους για το φαράγγι θα βρείτε κοντά στη Δημητσάνα και στο χωριό Ελληνικό. Η διάσχιση του φαραγγιού είναι μοναδική εμπειρία, αφού όλη η περιοχή έχει ανακηρυχθεί χώρος υψηλής οικολογικής προστασίας λόγω του φυσικού κάλλους, της πανίδας και της χλωρίδας. Ο Λούσιος είναι ιδανικός επίσης για όσους αγαπούν το ράφτινγκ αλλά και για όσους θα ήθελαν να έρθουν για πρώτη φορά σε επαφή με το σπορ! Ο βαθμός δυσκολίας δεν είναι μεγάλος και θα απολαύσετε τη διαδρομή παρατηρώντας τη βλάστηση και τα γεφύρια που θα συναντήσετε. Απαραίτητη προϋπόθεση για δραστηριότητες στο ποτάμι, να το επιτρέπει ο καιρός. Κάποιες από τις εταιρείες που δραστηριοποιούνται στην περιοχή είναι η Trekking Hellas (T/27910-25.978), η Περιπέτεια (Τ/6944-948.487) και η Brainwaves (Τ/6972-248.955).\nΑπό τη Μονή Φιλοσόφου στη Μονή Προδρόμου. Η πιο παλιά και ιστορική μονή της Αρκαδίας είναι χτισμένη στη δυτική πλευρά του φαραγγιού του Λούσιου. Η Μονή Φιλοσόφου ιδρύθηκε το 963 και αποτελεί μοναδικό δείγμα βυζαντινής αρχιτεκτονικής. Η μονή είναι γνωστή και ως «κρυφό σχολειό», αφού εικάζεται ότι στα χρόνια της τουρκοκρατίας λειτούργησε ως σχολείο. Τον 17ο αιώνα ιδρύθηκε η νέα Μονή Φιλοσόφου σε κοντινή απόσταση, στην οποία λειτούργησε σημαντική ιερατική σχολή, η Σχολή της Δημητσάνας. Απόφοιτοί της ήταν τόσο ο Γρηγόριος ο Ε΄ όσο και ο Παλαιών Πατρών Γερμανός. Από την άλλη πλευρά του Λούσιου θα φτάσετε μέσω μονοπατιού στη Μονή Προδρόμου, η οποία βοήθησε ποικιλοτρόπως την Επανάσταση του 1821.\nΣτη Ζάτουνα του Θεοδωράκη. Χτισμένο σε υψόμετρο 1.050 μ., το χωριό Ζάτουνα έχει μοναδική θέα. Λιθόστρωτα δρομάκια, καφενεία και λιγοστοί κάτοικοι είναι η εικόνα που θα συναντήσετε. Το «Διεθνές Κέντρο Μίκης Θεοδωράκης» στεγάζεται στο παλιό πέτρινο δημοτικό σχολείο του χωριού. Ο συνθέτης έμεινε εξόριστος στη Ζάτουνα κατά τη διάρκεια της χούντας. > Ωρες λειτουργίας: Παρασκευή 16.00-18.00 και Σάββατο, Κυριακή 11.00-14.00, Τ/6944-176.522.\nΓραφική Καρύταινα. Το ιστορικό χωριό της Καρύταινας είναι και ένα από τα πιο γραφικά της περιοχής. Χαρακτηρισμένο ως παραδοσιακός οικισμός από το 1978, το χωριό έχει πετρόχτιστα αρχοντικά, καλντερίμια και πολλά αξιοθέατα, όπως το μεσαιωνικό κάστρο, αλλά και πολλές βυζαντινές εκκλησίες. Αξίζει να δείτε το παλιό ερειπωμένο γεφύρι της Καρύταινας, που βρίσκεται ακριβώς κάτω από την ψηλή καινούργια γέφυρα.\nΧιονοδρομικό Κέντρο Μαινάλου. Λειτουργεί κάτω από την ψηλότερη κορυφή του βουνού (1.981 μ.), στο οροπέδιο της Οστρακίνας. Σε κοντινή απόσταση από τη Βυτίνα (12 χλμ.), το χιονοδρομικό διαθέτει επτά πίστες, τρεις αναβατήρες, snowboard park και σαλέ. Η ημερήσια κάρτα για το χιονοδρομικό κέντρο κοστίζει 15 ευρώ τις αργίες και τα Σαββατοκύριακα και 10 ευρώ τις καθημερινές. Εκπτωση παρέχεται σε φοιτητές και σε παιδιά κάτω των 12 ετών. > Τ/6987-048.155\nΠαραδοσιακά προϊόντα. Η αρκαδική γη παράγει εξαίσια προϊόντα και οι άνθρωποί της τα επεξεργάζονται, ακόμα, με παραδοσιακούς τρόπους. Γι’ αυτό, φεύγοντας από την περιοχή, αξίζει να προμηθευτείτε ελατόμελο από τις πλαγιές του Μαινάλου, γλυκά του κουταλιού, τραχανά, τις γνωστές χυλοπίτες Δημητσάνας και πολλά ακόμη αγνά προϊόντα.\nΣτο Παντοπωλείον (Τ/6977.313.181) στη Στεμνίτσα και στα Φιλέματα (Τ/27950-31.189) στην επαρχιακή οδό Καρκαλού-Δημητσάνας θα βρείτε όλα τα παραπάνω καλούδια.\nΓια να προσεγγίσετε αυτά τα ορεινά χωριά της Αρκαδίας, θα ακολουθήσετε την εθνική οδό Αθηνών - Κορίνθου και κατόπιν τις πινακίδες προς Τρίπολη. Μετά τη σήραγγα του Αρτεμισίου θα συναντήσετε πολλές κατατοπιστικές πινακίδες για τα χωριά. Η Βυτίνα απέχει 183 χλμ. από την Αθήνα, η Δημητσάνα 203, η Στεμνίτσα 211 και το Ελληνικό 219 χλμ.\nNefeles Mainalon Resort (Καρδαράς, Τ/27960-22.771, www.nefelesmainalon.gr). Δεκαπέντε πολυτελείς σουίτες-βίλες απαρτίζουν το συγκρότημα, το οποίο βρίσκεται ανάμεσα σε έλατα και κοντά στο χιονοδρομικό κέντρο. Το προσωπικό του resort θα σας πληροφορήσει και για βόλτες και δραστηριότητες στην περιοχή. Από 90 ευρώ το δίκλινο με πρωινό.\nArt Mainalon Hotel (Βυτίνα, Τ/27950-22.200, www.artmainalon.gr). Βρίσκεται στο κέντρο του χωριού και τιμά το όνομά του: αυθεντικά έργα τέχνης Ελλήνων και ξένων καλλιτεχνών κοσμούν τα δωμάτια και τους κοινόχρηστους χώρους. Το εστιατόριο «Δειπνοσοφιστές» προσφέρει μια μοναδική γαστρονομική εμπειρία, χρησιμοποιώντας παραδοσιακά προϊόντα της περιοχής. Από 90 ευρώ το δίκλινο.\nArcadia Resort (Βυτίνα, Τ/27950-22.330, www.arcadia-resort.com). Τρεις διαφορετικοί τύποι σουίτας και deluxe δίκλινα σε μοντέρνες γραμμές. Οι executive και οι luxury σουίτες διαθέτουν ενεργειακό τζάκι. Από 114 ευρώ το δίκλινο.\nSeleni Suites (Βυτίνα, Τ/27950-31.750, www.selenisuites.com). Μοντέρνες και φωτεινές σουίτες με πολλές παροχές: ξυλόσομπα, ασύρματο ίντερνετ και σε κάποιες σουίτες υδρομασάζ. Από 100 ευρώ η σουίτα με πρωινό.\nΓόρτυς (Ελληνικό, Τ/27910-31.040, www.gortis.gr). Στο κέντρο του χωριού, το παλιό οικογενειακό αρχοντικό του 1900 ανακαινίστηκε και φιλοξενεί οχτώ ατμοσφαιρικά δωμάτια και μία σουίτα. Παλ χρώματα, μίνιμαλ διάθεση στους εσωτερικούς χώρους και στο εξωτερικό ένας κήπος για να απολαμβάνετε τον πρωινό σας καφέ. Από 55 ευρώ το δίκλινο με πρωινό.\nΕλαιών (Ελληνικό, Τ/6976-704.706, www.innelaion.gr). Οχτώ μοναδικά δωμάτια διαθέτει ο παραδοσιακός ξενώνας: επιλέξτε το δωμάτιο «Αρκαδία» για το μεγάλο σαλόνι με το τζάκι ή το δωμάτιο «Φλωρεντία» με το γωνιακό τζάκι και τα country αισθητικής έπιπλα. Από 60 ευρώ το δίκλινο με πρωινό.\nΠροσέληνος (Δημητσάνα, Τ/27950-31.675, www.proselinos.gr). Στην πιο παλιά γειτονιά της Δημητσάνας, την Πλάτσα, ο ξενώνας στεγάζεται σε ανακαινισμένη παλιά κατοικία του 18ου αιώνα. Τα δωμάτια κοσμούνται με αντικείμενα αντίκες, παραδοσιακά έπιπλα και συλλογές από βιβλία και φωτογραφίες. Από 80 ευρώ το δίκλινο με πρωινό.\nΕν Δημητσάνη (Δημητσάνα, Τ/27950-31.748, www.en-dimitsani.gr). Χτισμένος σε παραδοσιακό μοτίβο, με κυρίαρχα υλικά την πέτρα και το σκούρο ξύλο, ο ξενώνας διαθέτει 12 δωμάτια με τζάκι, ξύλινες οροφές, αρχοντικά έπιπλα και υδρομασάζ. Τα μπαλκόνια έχουν θέα στη Δημητσάνα και στον Λούσιο ποταμό. 100 - 120 ευρώ το δίκλινο με πρωινό και ξύλα για το τζάκι.\nΞενώνας Καζάκου (Δημητσάνα, Τ/27950-31.660, www.xenonaskazakou.gr). Το αρχοντικό του 1851 στεγάζει 5 δωμάτια, από τα οποία 2 είναι τρίκλινα και 2 τετράκλινα. Το πρωινό του ξενώνα ξεχωρίζει και περιλαμβάνει ζυμωτό χωμί, χειροποίητες μαρμελάδες και τοπικά προϊόντα. Σερβίρεται και στο δωμάτιο μέχρι τις 11 π.μ. Από 70 ευρώ το δίκλινο με πρωινό.\nNerida Boutique Hotel (Δημητσάνα, Τ/27950-32.700, www.nerida-hotel.gr). Με boutique αισθητική και country στοιχεία, το ξενοδοχείο προσφέρει δίκλινα και τρίκλινα δωμάτια, σουίτες και family rooms. Σε όλους τους χώρους υπάρχει δωρεάν Wi-Fi. Από 94 ευρώ το δίκλινο με πρωινό.\nΑρχοντικό Καλτεζιώτη (Κάψια, Τ/2710-235.822, www.kaltezioti.gr). Luxury boutique hotel, παραδοσιακό αρχοντικό, chalet και villas. Ο,τι και αν επιλέξετε, θα έχετε άψογη εξυπηρέτηση και αξέχαστη διαμονή. Από 110 ευρώ το δίκλινο.\nΞενοδοχείο Κεντρικόν (Λαγκάδια, Τ/27950-43.221, www.kentrikon-hotel.gr). Στο κέντρο του χωριού, διαθέτει 20 καλαίσθητα δωμάτια με ζωγραφιές πάνω από το κεφαλάρι και μοντέρνα μίνιμαλ διακόσμηση. Από 70 ευρώ το δίκλινο με ημιδιατροφή στο εστιατόριο.\nΠέτρινος Πύργος (Βαλτεσίνικο, Τ/27950-82.555, www.petrinos-pirgos.gr). Το τετραώροφο πέτρινο επιβλητικό πυργόσπιτο αποκαταστάθηκε και στεγάζει σήμερα επτά δωμάτια με μεγάλα κρεβάτια, ανατομικά στρώματα, ενεργειακό τζάκι και μπάνιο με υδρομασάζ. Από 80 ευρώ το δίκλινο.\nΕλοβα (Ζάτουνα, Τ/27950-31.368, www.elova.gr). Ο νεόχτιστος ξενώνας (πρωτολειτούργησε το καλοκαίρι του 2012) βρίσκεται σε μία από τις πλαγιές του χωριού Ζάτουνα και έχει φανταστική θέα προς το φαράγγι του Λούσιου αλλά και το οροπέδιο της Μεγαλόπολης. Τα δωμάτια είναι μοντέρνα διακοσμημένα και διαθέτουν τζάκι. Από 65 ευρώ με πρωινό.\nΜπελλαίικο (Στεμνίτσα, Τ/27950-81.286, www.mpelleiko.gr). Ενα παραδοσιακό στεμνιτσιώτικο σπίτι με δύο ορόφους είναι στην ουσία ο ξενώνας, καθώς οι περισσότεροι χώροι του έχουν μετατραπεί σε πολύ όμορφα δωμάτια. Σάλα, Κάμαρα, Οντάς, Κατώι είναι μόνο μερικές από τις επιλογές. Από 75 ευρώ το δίκλινο.\nΚόκκινα Πιθάρια (Βυτίνα, Τ/27950-22.540). Παραδοσιακή κουζίνα με δημιουργικές πινελιές. Δοκιμάστε το κρασάτο κουνέλι, το χοιρινό γλυκοκαυτερό και τον καγιανά.\nΚληματαριά (Βυτίνα, Τ/27950-22.226). Το παλιό ταβερνάκι έχει σήμερα επεκταθεί και έχει διακοσμηθεί με οικογενειακά κειμήλια και φωτογραφίες. Το παραδοσιακό φαγητό, όμως, παραμένει σταθερό. Δοκιμάστε άγρια χόρτα, πίτες με χειροποίητο φύλλο, αρνί στη γάστρα, παστό χοιρινό και ντόπια κρέατα.\nΔρυμώνας (Δημητσάνα, Τ/27950-31.116). Το ανακαινισμένο παραδοσιακό σπίτι στεγάζει την ταβέρνα και ο χώρος είναι διακοσμημένος με αντίκες και παλιά αντικείμενα. Τα μαγειρευτά που προσφέρονται είναι πεντανόστιμα και φτιαγμένα με ντόπια υλικά: μελιτζάνες στο φούρνο, κόκορας κοκκινιστός με χυλοπίτες, κουνέλι ριγανάτο κ.λπ.\nΣτο κιούπι (Δημητσάνα, Τ/27950-31.232). Στον κεντρικό δρόμο της Δημητσάνας, με μοντέρνα ατμόσφαιρα και καλαίσθητη διακόσμηση. Το μενού περιλαμβάνει παραδοσιακές πίτες και σούπες, χοιρινό γάστρας, κατσικάκι λαδορίγανη και πολλές ακόμη επιλογές.\nΖέρζοβα (Παναγιά, Τ/27950-31.753). Στην πλατεία του χωριού Παναγιά, το μικρό ταβερνάκι προσφέρει ντόπια υλικά, μαγειρεμένα με παραδοσιακό τρόπο. Δοκιμάστε άγρια χόρτα, τυριά παραγωγής των ιδιοκτητών και ντόπια κρέατα ψημένα στα κάρβουνα.\nΜανιάτης (Λαγκάδια, Τ/27950-43.221). Με μοντέρνα διακόσμηση και ιδιαίτερο φωτισμό, το εστιατόριο σερβίρει παραδοσιακές γεύσεις, όπως χωριάτικη τυρόπιτα, κατσικάκι στη γάστρα, κόκορα με χυλοπίτες και χωριάτικο λουκάνικο.\nΚληματαριά (Βαλτεσίνικο, Τ/27950-82.113). Χοιρινό με σέλινο, χορτόπιτα, στιφάδο με γίδα και άλλα εξαιρετικά παραδοσιακά πιάτα θα γευτείτε στον πέτρινο χώρο της ταβέρνας. Τα ψητά της ώρας είναι από κρέατα της περιοχής, ενώ πολλά από τα ορεκτικά είναι χειροποίητα.\nΤου Ταλούμη (Ελληνικό, Τ/27950-31.311). Από το 1937 βρίσκεται στην πλατεία του χωριού και τόσα χρόνια σερβίρει τους επισκέπτες. Δοκιμάστε κόκορα με χυλοπίτες, κουνέλι πρωτογιάχνι και πεντανόστιμα και καλοψημένα κρεατικά της ώρας. Τις Κυριακές συνήθως μπαίνει και σούβλα.


dimitris76 - Aquazone Portal\nscuba diving, ενυδρεια\ndimitris76 replied to Δίας's topic in Θέματα γενικού ενδιαφέροντος\nXρονια πολλα και ευτυχισμενα!!! Καλη χρονια να εχουμε!!!\ndimitris76 replied to dimitris76's topic in Φωτισμός\ndimitris76 posted a topic in Φωτισμός\nΚαλησπερα, θα ηθελα να προσθεσω 2 τετοια led στα 120 λιτρα μου... http://www.ebay.co.uk/itm/321142493689?_trksid=p2057872.m2749.l2649&ssPageName=STRK%3AMEBIDX%3AIT Ως τωρα εχω 3 φθοριου 24w, οι οποιες λειτουργουν 9ωρες ημερησιως, και εχω ενα ωραιο οπτικο αποτελεσμα και σχετικα καλη αναπτυξη σε μ****α και Lps Κοραλια...Επειδη ομως σκεφτομαι να δοκιμασω και κανενα σκληρο η ακομα και ανεμονη σκεφτηκα να προσφηγω σε αυτη την ευκολη και οικονομικη λυση. Σκεφτομουν να τα αναβω 5-6 ωρες αυτα.. Τι λετε??? Καμια γνωμη??? Τα εχει χρησιμοποιησει καποιος να μου πει αποτελεσματα μετα απο την χρηση τους??? Ενα σημαντικο θεμα ειναι και η αλγη, Αυτη την στιγμη δεν εχω καθολου και φοβαμε μην αποκτησω... Ευχαριστω πολυ!\ndimitris76 replied to dimitris76's topic in Ηλεκτρονικός & Υπόλοιπος Εξοπλισμός\nNικολα καλη αντι-προταση!!! Με μια γρηγορη ματια απλα δεν σου δινει αντλια... Νομιζω παντως πως ειναι πιο επωνυμη η Hydor και μαλλον πιο αξιοπιστη!\ndimitris76 posted a topic in Ηλεκτρονικός & Υπόλοιπος Εξοπλισμός\nΤι λέτε παιδια για αυτή την αναπλήρωση? Ακουω γνώμες... http://www.fish-street.com/coral_box_a100_auto_top_off_ato_system\nΧρονια πολλα Μιχαλη Αγγελε Γαβριλο\ndimitris76 replied to niknik's topic in Θέματα γενικού ενδιαφέροντος\nAν και με μια μικρη καθυστερηση σας ευχομαι χρονια πολλα!!!\nSkimmer tunze 9004 ερωτηση..!\ndimitris76 replied to dimitris76's topic in Φίλτρανση\nΑν τελικα καταφυγω σε αυτο το σκιμερ κατι πρεπει να κανω και με την αναπληρωση,.. Σε ευχαριστω!\nΜια χαρα! Εχω ακουσει καλα σχολια γενικα! Απο αναπληρωση ποια εχεις? Εγω εχω μια DIY που δεν την πολυεμπιστευομαι και λεω μηπως δω για καμια ετοιμη (η καμια δοκιμασμενη και σιγουρη DIY)...\nΤην φασα την μετραω περιπου 7cm oποτε ειναι οριακα για να κατεβει το νερο κατω απο αυτη, Μιας και απ οτι καταλαβαινω το εχεις δουλεψει Βασιλη, τι λεει το μηχανημα? Ειναι αποδοτικο?\nΥπολογιζω οτι εχω ενα περιθωριο περιπου 6 εκατοστα (για αισθητικους λογους δεν θελω να πεσει πιο κατο η σταθμη)...Θα παιξει λες???\nΓια να μπορεσω να το καταλαβω καλυτερα μπορεις να μου πεις απο την επιφανεια του νερου εως το πανω μερος (τελειωμα) του σκιμμερ ποσα εκατοστα ειναι? Σε ευχαριστω πολυ και παλι!\nΜονο τοσο λιγο εξεχει απο το νερο??? Εισαι σιγουρος-το εχεις δει η μετρησει??? Αν ειναι ετσι σιγουρα μου κανει (και μου περισευει!!!)!!! Ευχαριστω!\ndimitris76 posted a topic in Φίλτρανση\nΗθελα να ρωτησω αυτους που εχουν το συγκεκριμενο σκιμμερ ποσα εκατοστα εξεχει πανω απο την σταθμη του νερου. Ρωταω για να δω αν θα κλεινει το καπακι του ενυδρειου σε περιπτωση που καταληξω σε αυτο! Ευχαριστω πολυ!!!\nΠροσθηκη chromis viridis(?)\ndimitris76 replied to dimitris76's topic in Γενικά περί Θαλασσινού\nΟποτε μαλλον ακυρο και παλι! Σε ευχαριστω!\nΣκεφτομουν για μικρα οποτε λεω να το αφησω για την ωρα..... Επισης αν και ειναι κανονικα αλλο θεμα ας μου επιτραπει να ρωτησω αν θα εχουν την ιδια συμπεριφορα τα οccelaris αν προσθεσω 2 αλλου ειδους clown Πχ Amphiprion sandaracinos....? Eυχαριστω!


Χρήστες των μέσων κοινωνικής δικτύωσης απευθύνουν κάλεσμα για αναπαραγωγή δημοσίευσης που παρουσιάζει τρόπους καταπολέμησης του κορωνοϊού. Πρόκειται για “συμβουλές” που δεν έχουν καμία επιστημονική βάση.\nΓιατροί προτείνουν κατά περιόδους διάφορες μεθόδους για την ανακούφιση από ενοχλήσεις στο λαιμό. Ανάμεσα σε αυτές συγκαταλέγονται και οι γαργάρες με διάλυμα που αποτελείται από νερό με ξύδι ή αλάτι.\nΠαρόλα αυτά, δεν υπάρχει καμία επιστημονική έρευνα που να αποδεικνύει ότι κατ’ αυτόν τον τρόπο μπορεί κάποιος να απομακρύνει τον ιό από το σώμα του. Άλλωστε, οι επιστήμονες δεν έχουν βρει ακόμη την κατάλληλη θεραπεία για την αντιμετώπιση του COVID-19.


Πανεπιστημιακή αστυνομία | Liberal.gr\nΤα δύο γεγονότα πρέπει να συνέβησαν ταυτόχρονα.\nΣτην εναρκτήρια ομιλία του συνεδρίου που διοργανώνει αυτές τις μέρες ο «Κύκλος των Ιδεών» σε συνεργασία με την «Πρωτοβουλία 2021» ο καθ.Κώστας Κωστής αναφερόταν στα προβλήματα που έχει η ιδέα του «ελληνικού εξαιρετισμού» στη σύγχρονη ιστοριογραφία, η ιδέα δηλαδή ότι ιστορικά η Ελλάδα ήταν κι είναι μια εξαίρεση, προβλήματα τόσο μεθοδολογικά όσο και στην επίδραση που έχει η προσέγγιση αυτή στην ελληνική κοινή γνώμη, στη δημιουργία της συλλογικής αντίληψης της κοινής μας ταυτότητας.\nΤην ίδια περίπου ώρα, στο Μέγαρο Μαξίμου, ο πρωθυπουργός, η Υπουργός Παιδείας και ο Υπουργός Προστασίας του Πολίτη συνεδρίαζαν με τους Πρυτάνεις της χώρας για να αποφασίσουν πως πρέπει η πανεπιστημιακή κοινότητα να αντιδρά όταν συμβαίνει τι; Όταν ομάδες αλητών εισβάλλουν στους χώρους των ΑΕΙ, διαλύουν τις υποδομές και εκφοβίζουν τους καθηγητές και τους φοιτητές. Γιατί αυτό το θέμα είχε η χθεσινή σύσκεψη του πρωθυπουργού με τους πρυτάνεις. Προσπαθούσαν από κοινού να βρουν πως πρέπει να αντιδράσουν στα...ποινικά αδικήματα.\nΓίνονται κι αλλού στο δυτικό κόσμο τέτοιες συσκέψεις; Μάλλον όχι. Τα ελληνικά ΑΕΙ είναι η «ελληνική εξαίρεση».\nΝα είμαστε σαφείς. Ναι, από το βράδυ της προηγούμενης Παρασκευής, όταν κυκλοφόρησε η περίφημη φωτογραφία με τους κουκουλοφόρους να βασανίζουν τον Πρύτανη του Οικονομικού Πανεπιστημίου, η κοινή γνώμη, σοκαρισμένη από τους ναζιστικούς συμβολισμούς, λίγες μέρες μετά την καταδίκη της Χρυσής Αυγής, ζητούσε, ουρλιάζοντας, από την κυβέρνηση «να κάνει κάτι».\nΌμως τι να κάνει η κυβέρνηση;\nΗ Νέα Δημοκρατία, ο πρωθυπουργός που έχει υποστεί προσωπικά την τρομοκρατία και την κουλτούρα της, μόλις εξελέγησαν έκαναν αυτό που υποσχέθηκαν: κατήργησαν το πανεπιστημιακό άσυλο που αποδείχθηκε ότι λειτουργούσε ως πρόσχημα για την αδράνεια της πανεπιστημιακής κοινότητας.\nΤι να κάνει δηλαδή η κυβέρνηση; Να περιφρουρεί η ίδια τα ΑΕΙ και να καλεί την αστυνομία που διστάζουν να καλούν οι διοικήσεις τους;\nΛυπούμαστε που θα το θέσουμε ωμά αλλά τα πράγματα είναι έτσι: Ο πρωθυπουργός έπρεπε να χειριστεί το θέμα με σκληρότητα. Θα έπρεπε να καλέσει τους Πρυτάνεις για να τους πει κάτι σαν αυτό: «Εγώ έφτιαξα το νόμο που σας υποσχέθηκα και που σας δίνει τη δυνατότητα να πατάξετε την ανομία. Δεν το κάνετε. Γι αυτό κι εγώ σας δηλώνω ότι στο εξής, όταν διαπιστώνεται ότι οι Πρυτανικές Αρχές δεν κάλεσαν την αστυνομία ενώ οι αλήτες κατέστρεφαν τις πανεπιστημιακές υποδομές, η αποκατάστασή τους θα καλύπτεται από τους μισθούς σας. Η μόνη ευθύνη που έχω είναι η λειτουργία της Ελληνικής Αστυνομίας. Δεν μπορώ να κάνω κάτι άλλο, δεν μπορώ να υποχρεώσω το λαό να αναλάβει το κόστος της ατολμίας σας».\nΗ μόνη ευθύνη της κυβέρνησης είναι η αστυνομία να σπεύδει όταν οι πανεπιστημιακές αρχές την καλούν και να συλλαμβάνει τους αυτουργούς επεισοδίων. Πριν όμως συλληφθούν οι χρυσαυγίτες που βασάνισαν τον Πρύτανη του ΟΠΑ, ανακοινώθηκε νέα υπηρεσία και προσλήψεις. Δηλαδή μετατοπίστηκαν οι ευθύνες ελληνικώ τρόπω: με τη δημιουργία μιας νέας υπηρεσίας και νέες προσλήψεις.\nΠριν ο πρωθυπουργός κάνει το χατίρι στην πανεπιστημιακή κοινότητα, τους φοιτητές και τα μέλη ΔΕΠ, να τους απαλλάξει από τις ευθύνες τους θα πρέπει να τους αφήσει να ζήσουν με τις συνέπειες των αντιδράσεών τους στο φαινόμενο. Η μόνη υποχρέωση του πρωθυπουργού και του αρμόδιου υπουργού είναι η καλή λειτουργία της Ελληνικής Αστυνομίας. Ο πρωθυπουργός δεν έχει καμία υποχρέωση να γίνει ο κηδεμόνας όσων δεν επιθυμούν να αναλάβουν τις ευθύνες τους και οι Έλληνες πολίτες δεν έχουμε καμία επιθυμία να πληρώσουμε νέους διορισμούς.\nΠολλά μέλη ΔΕΠ εκφράζουν δημοσίως απόψεις που εκλογικεύουν τη βία με το φερετζέ της πολιτικής, άλλα μέλη ΔΕΠ δηλώνουν ανοιχτά ότι την αποδέχονται ενώ υπάρχουν και πανεπιστημιακές αρχές που έχουν συζητήσει σοβαρά το ενδεχόμενο να παρέχουν «γραφεία παράταξης» σε μπάχαλους. Αυτή τη στρέβλωση δεν θα τη διορθώσει καμία κυβέρνηση και καμία υπηρεσία ασφαλείας όσους φρουρούς κι αν προσλάβει.\nΗ πανεπιστημιακή κοινότητα έχει την αμέριστη συμπαράστασή μας, είμαστε με τα μέλη ΔΕΠ, τις φοιτήτριες και τους φοιτητές. Όμως κι αυτοί θα πρέπει να αποφασίσουν αν θέλουν να ακολουθήσουν τη χώρα ή να συνεχίζουν να πορεύονται ως «ελληνική εξαίρεση».


Προγνωστικά Γ' Εθνικής 20η αγωνιστική 2015-2016 (3ος όμιλος) - Bethome.gr\nBethome Αναλύσεις Πάμε Στοίχημα Προγνωστικά Γ’ Εθνικής 20η αγωνιστική 2015-2016 (3ος όμιλος)\nΠρογνωστικά Γ’ Εθνικής 20η αγωνιστική 2015-2016 (3ος όμιλος)\nΜε την αναμέτρηση της Καλαμάτας με τον Κανάρη Χίου ανοίγει σήμερα (19/03) η αυλαία της 20ης αγωνιστικής στον τρίτο όμιλο της Γ’ Εθνικής. Ξεχωρίζει η αναμέτρηση του Παναρκαδικού με την Δόξα Ν. Μανωλάδας για την τέταρτη θέση της βαθμολογίας. ”Ρεπό” για την Σπάρτη.\nΚαλαμάτα – Κανάρης Χίου (19/03, 15:00): Νίκη πάση θυσία θέλει στο παιχνίδι με τον Κανάρη Χίου, η Καλαμάτα, η οποία προσπαθεί να βγει εκτός ζώνης τους υποβιβασμού, όντας τέσσερις βαθμούς μακριά από το να πετύχει τον σκοπό της. Από την άλλη πλευρά, ο Κανάρης δεν έχει πείσει κανένα με τις φετινές του εμφανίσεις και όπως φαίνεται, πολύ δύσκολα θα παραμείνει στην κατηγορία.\nΑΟ Λεβάντε – Βύζας Μεγάρων (20/03, 14:00): Μπορεί να επικράτησε της Σπάρτης, ωστόσο ο Λεβάντε επέστρεψε στις ήττες και εξακολουθεί να παραμένει φαβορί για τον υποβιβασμό από την κατηγορία. Μεγάλη ευκαιρία να μαζέψει βαθμούς στη μάχη παραμονής που δίνει, έχει ο Βύζας Μεγάρων, που παραμένει αήττητος στα δο τελευταία παιχνίδια του. Μια ήττα και πέντε ήττες στα τελευταία εκτός έδρας παιχνίδια του. Επιλέγουμε το N/G που ”βγαίνει” στα τελευταία παιχνίδια των δυο ομάδων.\nΠαναργειακός – ΑΕ Ερμιονίδας (20/03, 15:00): Τη νίκη που θα τον διατηρήσει στην κορυφή του βαθμολογικού πίνακα θέλει να πανηγυρίσει στο παιχνίδι με την Ερμιονίδα, ο Παναργειακός, που προέρχεται από δυο σερί νίκες. Με δυο νίκες και τέσσερις ισοπαλίες στα τελευταία παιχνίδια της, η Ερμιονίδα παραμένει αήττητη και δίνει μάχη για να κρατηθεί πάνω από τη ζώνη του υποβιβασμού. Ποντάρουμε στο N/G, δεδομένης της καλής άμυνας του Παναργειακού.\nΑΟ Χαλκίς – ΠΑΟ Βάρδας (20/03, 15:00): Την πρώτη της ήττα μετά από οκτώ παιχνίδια υπέστη η Χαλκίδα, που θέλει να επιστρέψει άμεσα στα θετικά αποτελέσμα, όντας οριακά πάνω από την επικίνδυνη ζώνη. Σε πολύ καλύτερη βαθμολογική κατάσταση η ομάδα της Βάρδας, που με πιθανή νίκη μπορεί να πλασαριστεί στις πρώτες θέσεις. Δεν έχει δεχθεί κάποιο γκολ στα πέντε τελευταία εντός έδρας παιχνίδια της η Χαλκίδα, πράγμα που πιστεύουμε να κάνει και σήμερα.\nΠΑΟ Λουτράκι – Αιολικός (20/03, 15:00): Ασφαλές αισθάνεται για την ώρα το Λουτράκι, που έχει ανοίξει σημαντική διαφορά από την ζώνη του υποβιβασμού, ωστόσο θέλει να νιώσει μεγαλύτερη σιγουριά, κάνοντας την έκπληξη κόντρα στον Αιολικό. Πολύ δύσκολη ωστόσο η αποστολή του, καθώς ο Αιολικός προέρχεται από τρεις σερί νίκες στο πρωτάθλημα, διατηρώντας παράλληλα ανέπαφη την εστία του, ενώ ”καλοβλέπει” και κορυφή.\nΠαναρκαδικός – Δόξα Ν. Μανωλάδας (20/03, 15:00): Το παιχνίδι που ξεχωρίζει σε αυτή την αγωνιστική, καθώς οι δυο ομάδες θα αναμετρηθούν με στόχο την τέταρτη θέση της βαθμολογίας. Αήττητοι παραμένουν εντός έδρας οι Αρκάδες, με έξι νίκες και τρεις ισοπαλίες, ενώ σε αγωνιστική πτώση παραμένουν οι φιλοξενούμενοι, οι οποίοι δεν έχουν καταφέροι να βρουν το δρόμο προς τα δίχτυα στα τρία τελευταία παιχνίδια τους. Ξεκάθαρο φαβορί για τη νίκη ο Παναρκαδικός.


Amore mio στην Ιταλία – Part 2 – Beezdom\nAmore mio στην Ιταλία – Part 2\nΥπάρχει ένας ολόκληρος κόσμος να ανακαλύψεις!\nΤο ταξίδι μας στην Ιταλία, συνεχίζεται. Εάν δεν έχεις διαβάσει το προηγούμενο PART, σου συνιστούμε να διαβάσεις πρώτα εκείνο, πατώντας εδώ. Οι εναλλαγές των χρωμάτων (ροζ-γαλάζιο), αφορούν σχόλια που είναι ατομικά και δεν συμφωνούμε απόλυτα μεταξύ μας (αλλιώς δεν έβγαινε το άρθρο).\nΤέταρτος σταθμός: Ρώμη (6,5/10)\nΣυμβουλή 1: Πριν πας στη Ρώμη πρέπει να ψαχτείς. Έχει τόσα πολλά πράγματα να δεις και να κάνεις που πρέπει να γίνεις επιλεκτικός.\nΗ Ρώμη θυμίζει Αθήνα (χωρίς μπουζούκια)∙ μία πόλη χτισμένη σε έναν αρχαίο πολιτισμό (αρχαία αγορά, ναοί, αγάλματα). Οι πλατείες είναι το στοιχείο που κάνει τη Ρώμη να ξεχωρίζει, κάθε στρίψιμο και μια πλατεία\n(ναι, ρίξαμε κι εμείς το κέρμα μας στην Fontana di Trevi και κάναμε ευχή. Δεν θυμάμαι τι ευχήθηκα για να σου πω αν πραγματοποιήθηκε).\nΣυμβουλή 2: Αν ακολουθήσεις τη σωστή κατεύθυνση μπορείς να περπατήσεις από τη μια πλατεία στην άλλη∙ υπάρχουν έτοιμες οδηγίες στο διαδίκτυο.\nΣτα μουσεία του Βατικανού για παράδειγμα, δεν χρειάζεται να πας. Διάδρομοι γεμάτοι με αγάλματα (που ξέμειναν) και χαλιά (με εικονογραφήσεις).\nΣτα μουσεία του Βατικανού θα πας για το διαφορετικό, ανάμεσα στα κλασσικά αγάλματα ξεχωρίζουν στοιχεία από μοντέρνα τέχνη (όπως η χρυσή μπάλα στον κήπο των μουσείων). Αξίζει επίσης να δεις την εντυπωσιακή οροφή της Capella Sistina που ζωγράφισε ο Μιχαήλ Άγγελος κι ας μην είσαι fan του καθολικισμού για να νιώσεις το δέος που βρίσκεσαι στην αίθουσα από όπου βγαίνει ο καπνός όταν εκλεγεί ο Πάπας.\nΩστόσο, μπορείς φυσικά να αποφύγεις τα μουσεία του Βατικανού και να πας απευθείας στον ναό και την πλατεία του Αγίου Πέτρου.\nΣυμβουλή 3: Μην κάτσεις για καφέ μόλις βγεις από το Βατικανό. Θα πληρώσεις τόσα όσα βλέπεις στο ‘που πήγαμε και δεν μας άρεσε’.\nΣυμβουλή 4: Δεν χρειάζεται να πιάσεις Vespa αν δεν ξέρεις να οδηγείς καλά.\nΣυμβουλή 5: Η Ρώμη έχει καταπράσινα πάρκα, με λίμνες με βάρκες και χελώνες που λιάζονται και προσφέρονται για βόλτες κοντά στο κέντρο.\nΠέμπτος σταθμός: Rimini (6/10 λόγω της περιόδου που πήγαμε)\nΜετά από 7 ώρες δρόμο, κάπου έπρεπε να κοιμηθούμε. Επιλέξαμε τη Rimini χωρίς κάποιο συγκεκριμένο λόγο. Μια τουριστική περιοχή, με ξανθή άμμο στη παραλία, χωρίς τουρισμό εκείνη την περίοδο. Οι τιμές τόσο χαμηλές όσο δεν είναι ποτέ στην Κύπρο.\nΕκεί φάγαμε την πιο ωραία carponara. EVER!\nΈκτη στάση: Bologna (7,5/10)\nΣτη Bologna δεν είδαμε ποτάμι, ή γέφυρα (μάλλον παν μαζί όμως αυτά τα δύο). Είχε όμως ένα φεστιβάλ μουσικής. Οι μουσικοί έφτιαξαν ένα τρενάκι και ξεχύθηκαν στους δρόμους.\nΈκτος σταθμός: Padua (7,5/10)\nΕδώ μείναμε για να πάμε στη Βενετία. Αναπάντεχα όμως, πανέμορφη κλασσική ιταλική πόλη (ποταμάκια, γεφύρια, παγωτό).\nΈβδομη στάση: Venice (8,5/10)\nΕγώ ποτέ δεν καιγόμουν για Βενετία, αυτά τα δημοφιλή με απογοητεύουν συνήθως.\nΩστόσο, σαν καινούριο ζευγάρι τότε στην Ιταλία, θεωρήσαμε δεδομένο ότι έπρεπε να πάμε και καλά κάναμε.\nΗ βόλτα με τη γόνδολα αξίζει τα λεφτά της. Οι γονδολιέρηδες είναι πάντα Βενετσιάνοι και θα σου διηγηθούν την ιστορία της πόλης, συνδυάζοντας τη βόλτα με ξενάγηση.\nΚι άμα σε νευριάσει, σπρώχνεις λίγο και κατά λάθος καταλήγει στα όχι τόσο καθαρά νερά.\nΌγδοη στάση: Verona (7,5/10)\nΕδώ πήγαμε για το μπαλκόνι της Juliette (κι ας είναι ένα τουριστικό παραμύθι) και την πιάσαμε από τον μαστό για … Δεν θυμάμαι ακριβώς το λόγο αλλά όλοι αυτό έκαναν.\nΤελευταίος σταθμός: Milan (5,5/10)\nΕπιστρέψαμε στην πόλη της μόδας. Εμείς δεν είδαμε τα περίεργα, εκκεντρικά ντυσίματα που όλοι λεν ότι κυκλοφορούν.\nΑνεβήκαμε στην οροφή του Duomo και η θέα είναι μοναδική\n(αν έχεις κι εσύ υψοφοβία να ξέρεις ότι το επίπεδο έχει κλίση)\n(σίγουρα πρέπει να ανέβεις αν πας).\nΗ αλήθεια, αν και πικρή, είναι ότι κάναμε μερικά ψώνια αλλά μην φανταστείς..\nΤο Μιλάνο μας αποχαιρέτησε με τα άνθη, άσπρα σαν χιόνι, που κάλυψαν το αυτοκίνητο κι έπρεπε να το καθαρίσουμε πριν το επιστρέψουμε. Το ταξίδι μας κράτησε γύρω στις 12 ημέρες και με το αυτοκίνητο διανύσαμε 2.172km. Ήταν τόσο κουραστικό για εμάς όσο και το άρθρο μας για σας μάλλον, αλλά κάθε πόλη, κάθε διαδρομή ήταν μοναδικές. Θα’ θελα να πω, πώς αν το ξανακάναμε δεν θα αλλάζαμε ούτε τις λεπτομέρειες, αλλά δεν θα το ξανακάνουμε.\nΥπάρχει ένας ολόκληρος κόσμος να ανακαλύψεις, μην επαναλαμβάνεσαι στα ίδια μέρη!\nTravel, TRAVELBEEZ, ΤΑΞΙΔΙΑ, ΔΙΑΚΟΠΕΣ, COUPLEGOALS, ΑΝΑΜΝΗΣΕΙΣ, BEES, BEEZ, ΜΙΧΑΛΗΣ, ΑΓΓΕΛΑ, ΦΩΤΟΓΡΑΦΙΕΣ, ΕΜΠΕΙΡΙΕΣ, BEE, ΙΤΑΛΙΑ, ΜΙΧΑΛΗΣΠΑΝΑΓΗ, ΑΓΓΕΛΑΧΑΤΖΗΓΕΩΡΓΙΟΥ, ΜΙΧΑΛΗΣΑΓΓΕΛΑ, ΡΩΜΗ, ΜΙΛΑΝΟ, ΜΠΟΛΟΝΙΑ, ΡΙΜΙΝΙ, PADUA, ΒΕΝΕΤΙΑ, ΒΕΡΟΝΑ\nby Highlanders 3 days ago 2 days ago\nby Χριστίνα Βραχίμη 7 days ago 1 week ago


Σε ποια εκπομπή θα γίνει κριτής ο Γιώργος Αγγελόπουλος και δεν παίζει να τη χάσουμε; | Radio4.GR Music Portal with no Ads - Μουσική Χωρίς διαφημίσεις - Radio4.GR\nΣε ποια εκπομπή θα γίνει κριτής ο Γιώργος Αγγελόπουλος και δεν παίζει να τη χάσουμε;\nΣε έναν διαφορετικό ρόλο από αυτόν που τον έχουμε συνηθίσει, θα δούμε τον Γιώργο Αγγελόπουλο τις επόμενες ημέρες.\nΣυγκεκριμένα, ο νικητής του survivor και καρδιοκατακτητής του γυναικείου φύλου, θα βρεθεί στην εκπομπή «Ελλάδα έχεις ταλέντο» στο κανάλι ΣΚΑΪ ως guest κριτής για την διαδικασία «JUDGE CUTS» που ξεκινάει την άλλη εβδομάδα και που οδηγεί στα ημιτελικά και στον μεγάλο τελικό.\nΑπό αυτή τη θέση είδαμε τον Φώτη Σεργουλόπουλο ως πρώτο guest, ενώ στο αμέσως επόμενο επεισόδιο θα δούμε τον Ντάνο. Εν συνεχεία, όπως ανακοίνωσε και η ίδια η Ντορέττα Παπαδημητρίου, θα δούμε κι εκείνη να συμμετέχει στην κριτική επιτροπή.\nΠάντως από ‘δω το πάει, από ‘κει το πάει, φαίνεται ότι ο Αγγελόπουλος συζητάει αρκετά με τους ιθύνοντες του καναλιού του Παλαιού Φαλήρου, επομένως δεν αποκλείεται στα άμεσα σχέδια ο ίδιος να αναλάβει θέση παρουσιαστή, όπως συνέβη με τον Κωνσταντίνο Βασάλο.\nThe post Σε ποια εκπομπή θα γίνει κριτής ο Γιώργος Αγγελόπουλος και δεν παίζει να τη χάσουμε; appeared first on Neopolis.\nΜια γάτα φαίνεται να είναι ο βασικός ύποπτος σε απόπειρα δολοφονίας Με ποια διάσημη ηθοποιό του Χόλιγουντ πόζαρε η Ελένη Φουρέιρα;


Οι ιστορίες πίσω από τα καλύτερα γκολ του Μουντιάλ - Balla.com.cy\nΔημοσιεύτηκε στις 10/06/2018 - 0:17 από Balla.com.cy\nΟ παίκτης που έδωσε έτοιμο το γκολ στον Ντιέγκο απέναντι στους Άγγλους, η μανία του Μπέργκαμπ με την τελειότητα, ο ‘Άραβας Μαραντόνα’ που κατέληξε στη φυλακή και η ατάκα “Δεν τον είδα, τον άκουσα” του Πελέ.\nO Σαντιάγκο, ένας νεαρός Αργεντινός από την Παταγονία που είχε όνειρο να απολαύσει από κοντά ένα Μουντιάλ, ξεκίνησε πριν από λίγο καιρό από την πατρίδα του για τη Ρωσία με ένα ποδήλατο. Τρεις μήνες μετά, ο αποφασισμένος οπαδός της ‘αλμπισελέστε’ βρίσκεται επιτέλους στη χώρα του Βλάντιμιρ Πούτιν και των αδερφών Μπερεζούτσκι, έτοιμος να ζήσει το όνειρο του.\nΗ ιστορία αυτή φυσικά δεν ήταν απολύτως απαραίτητη για να καταλάβει ακόμα και ο πιο αδαής πως το Παγκόσμιο Κύπελλο είναι κάτι παραπάνω από μια απλή διοργάνωση. Είναι απλά ένα ακόμα παράδειγμα της αξίας που έχει το Μουντιάλ στο μυαλό των ανθρώπων. Ένα από αυτά που αποκτούν ακόμα μεγαλύτερη αξία χάρη στην αύρα της συγκεκριμένης διοργάνωσης είναι τα γκολ.\nΣτις 20 προηγούμενες διοργανώσεις έχουν μπει δεκάδες υπέροχα γκολ. Με αφορμή την έναρξη της 21ης διοργάνωσης, που βρίσκεται πλέον μόνο λίγες ημέρες μακριά μας, θα θυμηθούμε 5 από τα ωραιότερα γκολ που έχουν επιτευχθεί στα 88 αυτά χρόνια ιστορίας των Μουντιάλ (όχι απαραίτητα τα πιο όμορφα, καθώς αυτό είναι υποκειμενικό, αλλά αναμφίβολα 5 από τα πιο εντυπωσιακά) και τις μικρές ιστορίες που κρύβουν από πίσω.\n22 Ιουνίου 1986, Αργεντινή-Αγγλία, Ντιέγκο Μαραντόνα.\nΤο διασημότερο γκολ όλων των εποχών, ανεξαρτήτως διοργάνωσης. Το γκολ που ανάγκασε ακόμα και τον Τέρι Μπούτσερ, που κατά δήλωση του συνεχίζει ακόμα και σήμερα να μισεί τον Ντιέγκο με πάθος για τη φάση με το χέρι, να σχολιάσει: «Πιο πολύ σ’εκείνο το ματς με πείραξε το δεύτερο γκολ. Μας πέρασε όλους από μία φορά, αλλά εμένα φαίνεται σαν να με πέρασε ο κοντός μπάσταρδος δύο φορές»\nΣτην ίδια ακριβώς ψυχολογική κατάσταση βρίσκεται τόσα χρόνια μετά ένας ακόμα Άγγλος παίκτης, ο Πίτερ Ρέιντ: “Ήμουν ανίκανος να σταματήσω έναν από τους κορυφαίους ποδοσφαιριστές όλων των εποχών, ο οποίος το σόλο που έκανε εναντίον μας αναγνωρίστηκε ως το απόλυτο χάιλαϊτ του. Ήμουν μάρτυρας της ιδιοφυΐας αλλά και της απάτης του. Στα όνειρα μου ακόμα τρέχω”.\nΣτα αποδυτήρια της Αργεντινής μετά το ματς πάντως, ο Μαραντόνα δεν ήταν ο μόνος που κέρδισε τα εύσημα των συμπαικτών του. Ο μέσος Έκτορ Ενρίκε ήταν ο τελευταίος που ακούμπησε τη μπάλα (κάτω από το χώρο του κέντρου φυσικά) πριν ο Ντιέγκο ξεκινήσει το σλάλομ του ανάμεσα στους Άγγλους και μετά τη λήξη δήλωνε με καμάρι: “Με την πάσα που του έδωσα, αν δεν έστελνε τη μπάλα στα δίχτυα θα έπρεπε κανονικά να τον σκοτώσω”. Με τα χρόνια το αστείο αυτό απέκτησε καλτ διαστάσεις στο αργεντίνικο ποδόσφαιρο και σε κάποια εντυπωσιακά ατομικά γκολ, πάντα κάποιος με απειροελάχιστη συμμετοχή θα καυχιόταν για τη δική του… σημαντική συνεισφορά, φέρνοντας ξανά στην επικαιρότητα εκείνη την επική ατάκα.\n29 Ιουνίου 1994, Σαουδική Αραβία-Βέλγιο, Σαϊντ Αλ Οβαϊράν.\nΈνας παίκτης με το 10 στην πλάτη υποδέχεται τη μπάλα λίγο πίσω από το κέντρο, προσπερνάει εύκολα δυο αντιπάλους, πλησιάζει στην περιοχή, ξεπερνάει το εμπόδιο άλλων δυο και τελικά στέλνει τη μπάλα στα δίχτυα. Η περιγραφή ακούγεται πολύ γνώριμη αλλά ο παίκτης δεν είναι ο Ντιέγκο Αρμάντο Μαραντόνα.\nΟ Σαϊντ Αλ Οβαϊράν, που μπορεί να μην είναι ο Ντιέγκο αλλά μετά από εκείνο το γκολ έγινε διάσημος ως ο “Άραβας Μαραντόνα”, πέτυχε στο Μουντιάλ του 1994 απέναντι στο Βέλγιο ένα γκολ που αυτόματα του χάρισε μια θέση στην αιωνιότητα. Εκτός από πανέμορφο, το γκολ ήταν και πολύ σημαντικό αφού χάρη σ’αυτό η Σαουδική Αραβία επικράτησε με 1-0 και προκρίθηκε για πρώτη φορά στη φάση των 16.\nΤα πράγματα όμως δεν εξελίχθηκαν όπως πιθανόν θα φανταζόταν ο ίδιος ο παίκτης εκείνο το βράδυ. “Έχω δει αυτό το γκολ σχεδόν 1000 φορές από τότε και ειλικρινά έχω μπουχτίσει. Τελικά αποδείχτηκε δίκοπο μαχαίρι για μένα. Κατά μια έννοια ήταν σπουδαίο αλλά κατά μια άλλη ήταν τραγικό, γιατί με έβαλε στο στόχαστρο και όλοι πλέον ανέλυαν κάθε κίνηση μου”.\nΤη θετική πλευρά της φήμης την έζησε με την επιστροφή του στη Σ. Αραβία. Ψηφίστηκε καλύτερος παίκτης της Ασίας, οι συνεντεύξεις που έδωσε ήταν αμέτρητες ενώ ανάμεσα στα δώρα που έλαβε ήταν και μια πολυτελέστατη Rolls-Royce. Η συνέχεια όμως δεν ήταν ανάλογη. Λόγω ενός νόμου που απαγόρευε στους παίκτες να πάρουν μεταγραφή στο εξωτερικό, ο Οβαϊράν δεν συνέχισε την καριέρα του στην Ευρώπη όπως και ήθελε και σαν να μην έφτανε αυτό, δυο χρόνια μετά συνελήφθη να οδηγεί μεθυσμένος σε περίοδο Ραμαζανιού. Το αποτέλεσμα ήταν να μείνει ένα χρόνο μακριά από τα γήπεδα και να περάσει και κάποιους μήνες στη φυλακή.\n4 Ioυλίου 1998, Ολλανδία-Αργεντινή, Ντένις Μπέργκαμπ.\n“Πάντα βάζεις στόχους. Με το που φτάνεις σ’ένα στόχο όμως, θέλεις πάντα να πας πιο πέρα. Συνεχίζεις να ανεβάζεις τον πήχη και στο τέλος καταλήγεις να μην είναι ποτέ αρκετά καλό αυτό που έκανες. Στο τέλος κυνηγάς την τελειότητα”. Αυτή είναι μια περιγραφή γραμμένη από τον Ντένις Μπέργκαμπ που μπορεί κανείς να βρει σε ένα κεφάλαιο της αυτοβιογραφίας του που, καθόλου τυχαία, ονομάζεται “Πρέπει να είναι τέλειο”.\nΟ Ντένις Μπέργκαμπ αποζητούσε πάντα την τελειότητα κι αυτό το επιβεβαιώνουν όλοι οι συμπαίκτες του, που τον έχουν δει να προπονείται για ώρες με απίστευτη προσήλωση, προσπαθώντας κάθε ενέργεια του να είναι αψεγάδιαστη. Όταν λοιπόν ο ίδιος δηλώνει μετά από ένα ματς: “Ποτέ δεν παίζεις ένα τέλειο παιχνίδι αλλά η συγκεκριμένη στιγμή μόνη της νομίζω ήταν πραγματικά τέλεια” καταλαβαίνεις ότι κάτι μαγικό έχει συμβεί. Ο σπουδαίος Ρομπέρτο Αγιάλα, που είχε την ατυχία να βρεθεί απέναντι του σ’εκείνη τη φάση, σίγουρα συμφωνεί.\n“Όλα γίνονται για μια στιγμή. Μετά τις πρώτες δυο επαφές το ένιωσα. Ήταν σαν να έχω δώσει τα πάντα και τελικά η ζωή να με οδήγησε σ’εκείνη ακριβώς τη στιγμή. Μετά την δεύτερη επαφή το ήξερα ότι δεν γινόταν να χαλάσει αυτή η φάση. Δεν υπήρχε περίπτωση” ανακάλεσε αργότερα ο Ολλανδός.\nΥπάρχει όμως ένας ακόμα άνθρωπος που μπορεί να διεκδικήσει ένα πολύ μικρό μερίδιο συμμετοχής σ’εκείνο το ποδοσφαιρικό αριστούργημα και δεν αναφερόμαστε στον Ντε Μπουρ που έκανε το γέμισμα. Πέντε μέρες πριν το παιχνίδι με τους Αργεντινούς, ο Ισπανός διαιτητής Χοσέ Μαρία-Αράντα είχε κάνει τα στραβά μάτια όταν ο Μπέργκαμπ κλώτσησε τον Σίνισα Μιχαίλοβιτς, μια ενέργεια που κανονικά θα έπρεπε να τον στείλει εκτός γηπέδου και ταυτόχρονα εκτός του επόμενου αγώνα της Ολλανδίας. “Δεν έχω την παραμικρή ιδέα γιατί το έκανα” εκμυστηρεύτηκε μετά από καιρό ο, τυχερός σ’εκείνη τη φάση, Μπέργκαμπ: “Ακόμα κι εγώ τρόμαξα με τη συμπεριφορά μου”.\n15 Ioυνίου 1986, Μεξικό-Βουλγαρία, Νεγκρέτε.\nΣτις αρχές Απριλίου το επίσημο σάιτ της FIFA ζήτησε από τους επισκέπτες του να ψηφίσουν το καλύτερο γκολ στην ιστορία των Μουντιάλ. Μετά από μια διαδικασία που κράτησε σχεδόν 10 μέρες και στην οποία συμμετείχαν δεκάδες χιλιάδες άνθρωποι απ’όλο τον κόσμο, ανακοινώθηκε το αποτέλεσμα. Στην κορυφή των επιλογών αντί για κάποιο από τα πασίγνωστα γκολ που έχουμε δει χιλιάδες φορές βρέθηκε η προσπάθεια του Μεξικανού Μανουέλ Νεγκρέτε Αρίας στο ματς απέναντι στους Βούλγαρους στο Παγκόσμιο Κύπελλο του 1986.\n“Χαίρομαι αφάνταστα που το γκολ μου ψηφίστηκε σαν το καλύτερο. Αναγνωρίζω φυσικά ότι όλα όσα ήταν στις επιλογές είναι ιστορικά γκολ αλλά ο κόσμος ψήφισε το δικό μου κι αυτό με κάνει ευτυχισμένο και περήφανο” δήλωσε ο Νεγκρέτε όταν έμαθε τα ανέλπιστα νέα.\nΗ λογική φυσικά λέει ότι ο μόνος λόγος που το εντυπωσιακό, αν μη τι άλλο, γυριστό του Μεξικανού μέσου ξεπέρασε όλα τα υπόλοιπα είναι η μαζική συμμετοχή των συμπατριωτών του στην ψηφοφορία. Παρ’όλα αυτά, η άτυπη αυτή διάκριση είναι μια καλή αφορμή για να ανακαλύψει κι άλλος κόσμος ένα αντικειμενικά όμορφο γκολ, που αν και επιλέγεται σε αρκετές σχετικές λίστες συνήθως η θέση του είναι αρκετά χαμηλά.\nΟ Νεγκρέτε, που φημιζόταν για τα εντυπωσιακά του γκολ στο μεξικάνικο πρωτάθλημα, θυμάται: “Το μόνο που ήθελα ήταν να κάνω ένα καλό ένα-δυο στο ύψος της περιοχής. Η μπάλα όμως, ευτυχώς, πήγε αρκετά ψηλά. Αν είχα λάβει μια καλύτερη πάσα, δεν νομίζω να είχα σκοράρει. Το να βλέπεις μετά 115.000 ανθρώπους να πανηγυρίζουν είναι απλά φανταστικό. Δεν πρόκειται να ζήσεις ξανά κάτι τέτοιο στη ζωή σου. Δεν μπορώ να ανταλλάξω αυτή τη στιγμή με τίποτα άλλο”. Όσον αφορά τον παίκτη με τον οποίο έκανε το ένα-δυο; “Όσο πανηγύριζα ένιωσα ότι κάποιος τραβάει το κεφάλι μου προς τα πίσω. Ήταν ο Χαβιέρ Αγκίρε (ο μετέπειτα προπονητής αρκετών ισπανικών ομάδων αλλά και της εθνικής Μεξικού), που μου τραβούσε τα μαλλιά και μου έλεγε ότι δικαιούται κι αυτός εύσημα για το γκολ γιατί μου έδωσε τόσο κακή πάσα”!\n21 Ιουνίου 1970, Βραζιλία-Ιταλία, Κάρλος Αλμπέρτο.\n“Δεν τον είδα, τον άκουσα”. Μ’ αυτή την απάντηση του Πελέ μεγάλωσαν αρκετές γενιές. Η αλήθεια βέβαια αποδείχτηκε λίγο διαφορετική αλλά είναι κρίμα να χαλάει μια τόσο όμορφη ιστορία για μια μικρή λεπτομέρεια.\n“Ο Πελέ κι εγώ είχαμε παίξει τόσες πολλές φορές μαζί που δεν χρειαζόταν να του φωνάξω, ήξερε που ακριβώς ήμουν. Με είχε δει προηγουμένως που ανέβαινα και περίμενε όσο έπρεπε ώστε η πάσα του να είναι στο κατάλληλο σημείο για να μη χρειαστεί να κόψω απότομα ταχύτητα” εξομολογήθηκε πολλά χρόνια μετά ο Κάρλος Αλμπέρτο, αρχηγός εκείνης της Βραζιλίας και σκόρερ του τελευταίου και πιο ωραίου γκολ του Μουντιάλ του 1970.\nΟι αποκαλύψεις του ‘Αρχηγού’ (όπως έμεινε στην ιστορία) όμως δεν σταμάτησαν στη συνεργασία με τον Πελέ. “Αυτή την κίνηση την είχαμε δουλέψει πολύ με τον Ζαγκάλο. Είχε στείλει τον βοηθό του να παρακολουθήσει την Ιταλία και μας είχε πει πως αν οι Ζαιρζίνιο, Τοστάο και Πελέ έκαναν ταυτόχρονη κίνηση προς τα αριστερά, όλη η άμυνα των Ιταλών θα κατευθυνόταν μαζί τους γιατί είχαν εντολές να ακολουθούν παντού τους προσωπικούς τους αντιπάλους, έτσι θα είχα άπλετο χώρο να ανέβω από τα δεξιά”. Όπως έγραψε ο Πελέ στην αυτοβιογραφία του μάλιστα, οι βραζιλιάνοι είχαν δώσει και όνομα στον κενό αυτό χώρο που δημιουργούσε στην άμυνα των αντιπάλων η συντονισμένη μετακίνηση τους προς τα αριστερά: “Λεωφόρος”.\nΟι Ιταλοί φυσικά δεν ήταν ερασιτέχνες για να πέσουν εύκολα στην παγίδα. Η ‘σελεσάο’ προσπάθησε 1-2 φορές να δοκιμάσει αυτό το κόλπο με το κρυφό ανέβασμα του Κάρλος Αλμπέρτο στο πρώτο ημίχρονο αλλά οι ξεκούραστοι Ιταλοί αμυντικοί έβρισκαν τον τρόπο να καλύπτουν το κενό που δημιουργούνταν. Στο 86′ όμως και με το σκορ στο 3-1, οι δυνάμεις τους είχαν εγκαταλείψει. Έτσι όταν οι Βραζιλιάνοι έκλεψαν σ’εκείνο το σημείο τη μπάλα στο χώρο του κέντρου, την έκρυψαν με χαρακτηριστική ευκολία και αφού την κυκλοφόρησαν ονειρικά (περνώντας την από τα πόδια 7 παικτών πριν αυτή φτάσει στον τελικό αποδέκτη – μόνο ο Εβεράλντο, ο Πιάτσα και ο τερματοφύλακας δεν την ακούμπησαν σ’εκείνη τη φάση!), τη μετέφεραν στην επίθεση στον Ζαιρζίνιο, αυτός βρήκε τον Πελέ και τη συνέχεια την… ξέρουμε όλοι: “Δεν τον είδα, τον άκουσα”\n« “Ξυπνούσα κάθε βράδυ για να δω τα παιχνίδια”\nΤρόποι για να γυμναστούν όσοι δεν είναι… αθλητικοί τύποι! »\n“Έτσι είναι ο Ίμπρα…”\n“Η μελέτη με βοήθησε στην πίεση του κόσμο του ποδοσφαίρου “


Αποφράξεις Ελληνορώσων - Αποφρακτική\nΤαχεία Εξυπηρέτηση με Εφόδιο την Πολύχρονη Πείρα\nΗ περιοχή των Ελληνορώσων αντιμετωπίζει τα γνωστά τα προβλήματα της πρωτεύουσας:\nβουλωμένοι σωλήνες αποχέτευσης\nλεκάνες γεμάτες λύματα\nβουλωμένοι νιπτήρες, νεροχύτες, καθώς και μπανιέρες\nβουλωμένα δίκτυα απορροής όμβριων υδάτων, κτλ.\nΠιθανότατα, κάτι από τα παραπάνω σας βασανίζει, και μάλιστα σε τέτοιο βαθμό ώστε να αναζητήσετε βοήθεια σε ειδικούς. Μη στεναχωριέστε: έχοντας πείρα 35 ετών στις αποφράξεις/ εκφράξεις κάθε τύπου, θα λύσουμε οποιοδήποτε πρόβλημα οριστικά, υπεύθυνα και οικονομικά.Εγγυήσεις:\nΚάθε μέλος του προσωπικού μας έχει αποκτήσει πείρα στον τομέα των αποφράξεων και έχει δοκιμαστεί στη χρήση του σύγχρονου εξοπλισμού μας. Άλλωστε το πρόβλημά σας το έχει αντιμετωπίσει επανειλημμένα και επιτυχημένα πολλές φορές στο παρελθόν.\nΔιαθέτουμε όλο τον απαραίτητο εξοπλισμό που απαιτείται για αποφράξεις παντός τύπου, ανεξάρτητα από το λόγο από τον οποίο προκαλούνται. Πιο συγκεκριμένα:\nριζοκοπτικά μηχανήματα: ειδικά στην περιοχή των Ελληνορώσων όπου το πράσινο είναι αρκετό, οι ρίζες των δέντρων και των θάμνων συχνά αναπτύσσονται μέσα σε δίκτυα προκαλώντας σοβαρές ζημιές.\nΤα συνεργεία μας είναι εξοπλισμένα με ειδικά ριζοκοπτικά μηχανήματα τα οποία μπαίνουν σε κάθε σωλήνα, ανεξαρτήτως διατομής, τα οποία αφαιρούν τις ρίζες των δέντρων και των θάμνων που εισβάλουν στις αποχετεύσεις, επιτρέποντας ξανά την διέλευση των λυμάτων.\nκάμερες αποχετεύσεων. Χρησιμοποιούμε κάμερες ειδικά κατασκευασμένες ώστε να εισέρχονται εκεί που άλλα εργαλεία δεν φτάνουν. Καταγράφουν σε γωνία 360ο το πρόβλημα και μας βοηθούν να καταλάβουμε πώς να αντιμετωπίσουμε την βλάβη με αποτέλεσμα μια επιτυχή απόφραξη/έκφραξη.\nΔιαθέτουμε αρκετά συνεργεία ώστε να είμαστε σε θέση να σας εξυπηρετήσουμε άμεσα, 24 ώρες το 24ωρο, δίχως να σας επιβαρύνουμε με άγχος και επιπλέον καθυστέρηση.\nΤελικά θα εφαρμόσουμε το είδος της απόφραξης που θα καταστήσει το δίκτυό σας λειτουργικό όχι για σύντομο χρονικό διάστημα αλλά μακροπρόθεσμα και όλα αυτά δίχως περιττές φθορές και ανώφελη ταλαιπωρία για σας και την οικογένειά σας.Μήπως πλημμυρίσατε; Κάποιες φορές, η βροχή είναι τόσο έντονη και τα αντιπλημμυρικά έργα τόσο ελλιπή, ώστε το νερό είναι κάτι το συνηθισμένο είτε στο υπόγειο είτε στην αποθήκη. Το συνεργείο μας μπορεί να έρθει άμεσα και να αντλήσει όλη την ποσότητα του νερού, γρήγορα και οικονομικά.\nΘέλετε να μην υποστείτε ποτέ ξανά την ίδια ταλαιπωρία; Η εταιρεία μας αναλαμβάνει:\nτην προσεκτική επιθεώρηση του οριζόντιου δικτύου σας και των φρεατίων και τον προληπτικό τους καθαρισμό ανά τακτά χρονικά διαστήματα, καθορισμένα από εσάς (ανά έτος, εξάμηνο, τετράμηνο, τρίμηνο ή μήνα)\nτον καθαρισμό της αποχέτευσης όμβριων υδάτων και του συστήματος των σιφωνίων, καθώς και των σωληνώσεων στα είδη υγιεινής σας\nΤην εκκένωση κάθε είδους βόθρων, σηπτικών ή απορροφητικών.\nΜη διστάζετε. Επικοινωνήστε μαζί μας και διαπιστώστε προσωπικά την αποτελεσματικότητα και τον επαγγελματισμό μας.


O Σύλλογος Αντισφαίρισης Καστοριάς "Πρωτέας" έκοψε την Βασιλόπιτά του (φωτο) - Φωνή της Καστοριάς\nO Σύλλογος Αντισφαίρισης Καστοριάς «Πρωτέας» έκοψε την Βασιλόπιτά του (φωτο)\nΔημοσίευση: 05/02/2018 κατηγορία : Αθλητικά/Εκδηλώσεις από fonikastorias\nΣε έναν πανέμορφο και κατάμεστο από μέλη και φίλους χώρο, ο Σύλλογος Αντισφαίρισης Καστοριάς Πρωτέας έκοψε την Βασιλόπιτα, γιορτάζοντας 25 χρόνια από την ίδρυσή του.\nΗ Πρόεδρος κ. Μαίρη Μπαλλή, καλωσόρισε τους παρισταμένους, παρουσίασε το νέο Διοικητικό Συμβούλιο του Συλλόγου, κάνοντας μία σύντομη αναφορά στους στόχους του Πρωτέα.\nΑκολούθησαν οι βραβεύσεις των αθλητών του Πρωτέα Παντελή Κλειούση και Απόστολου Τσίπου που αγωνίστηκαν στα Ενωσιακά Πρωταθλήματα της προηγούμενης χρονιάς, ενώ τυχερός από την κοπή της Βασιλόπιτας ήταν ο Χρήστος Τσίπος, που κέρδισε μία Ρακέτα.\nΤην εκδήλωση τίμησαν με την παρουσία τους η Βουλευτής Μαρία Αντωνίου, από την Περιφέρεια Δυτικής Μακεδονίας, ο Αντιπεριφερειάρχης Παιδείας – Πολιτισμού και Αθλητισμού, κ. Αντώνης Δασκαλόπουλος, από την Αντιπεριφέρεια Καστοριάς, ο κ. Πασχάλης Βάσσος και από τον Δήμο Καστοριάς, ο κ. Σωκράτης Λιάνος.\nΜπαίνοντας σε μία περίοδο εορτασμού των 25 χρόνων, ο Πρωτέας, που είναι ο μακροβιότερος και ο ιστορικότερος Σύλλογος Τένις της περιοχής, έχει προγραμματίσει σειρά εκδηλώσεων και διοργανώσεων, εφάμιλλες με αυτές που έχει καταγράψει στην μακρόχρονη ιστορία του.\nΓιατί δεν πρέπει να ξεχνάμε ότι στα γήπεδα του Πρωτέα έχουν αγωνιστεί οι Πρωταθλητές Ελλάδας Κωνσταντίνος Οικονομίδης και Λένα Δανιηλίδου, έχει διαιτητεύσει η καταξιωμένη παγκοσμίως Εύα Ασδεράκη, ενώ έχουν διοργανωθεί 4 παγκόσμια τουρνουά γυναικών ITF, ένα εκ των οποίων κατέκτησε η Λένα Δανιηλίδου, πολλά Πανελλήνια Πρωταθλήματα, Διασυλλογικοί και Ενωσιακοί Αγώνες, Σχολικά και Προπαιδικά Πρωταθλήματα, Εσωτερικά και Τουρνουά OPEN, με τεράστια απήχηση, συμμετοχή και επιτυχία.\nΠαράλληλα, όλα αυτά τα χρόνια, λειτουργούν καθ’ όλη τη διάρκεια του έτους Προπονητικά Τμήματα, Προαγωνιστικά και Αγωνιστικά, Παιδιών και Ενηλίκων για κάθε επίπεδο και κάθε ηλικία.\nΔεν είναι τυχαίο επομένως το γεγονός ότι ο Πρωτέας αποτελεί το κορυφαίο Tennis Club της περιοχής, όπου μικροί και μεγάλοι απολαμβάνουν το αγαπημένο τους άθλημα σε πανέμορφες και μοναδικές εγκαταστάσεις.\nΠλούσιο φωτογραφικό ρεπορτάζ στην σελίδα fb του Πρωτέα: ProteasKastoriaTennisClub\nΠροηγούμενο Άρθρο Previous post: Ο Σύνδεσμος Γουνοποιών Καστοριάς «Ο Προφήτης Ηλίας» κόβει την πίτα του\nΕπόμενο Άρθρο Next post: Ημερίδα του Συλλόγου Εκπαιδευτικών Φροντιστών Δυτικής Μακεδονίας


4 – Jilted Lovers | room for thoughts\n4 – Jilted Lovers\nΤα πυροτεχνήματα σταμάτησαν μονάχα όταν ο ήλιος ξαναπήρε τη θέση του ανάμεσα στα σύννεφα. Ο ίδιος ήλιος που έβγαινε και τότε που μαζί υποδέχονταν την κάθε μέρα. Σταδιακά, το κάθε τι φαινότανε μηχανικό κάτω απ’ το φως του, σα να πατάει συνεχώς το ίδιο πλήκτρο στον υπολογιστή της περιμένοντας να γράψει κάτι άλλο. Ήταν το αίμα της, το δικό της και όχι το μαύρο το δικό του, που ήταν νέο και ήθελε το κάθε τι καινούριο και διαφορετικό για να κυλήσει με ορμή. Κουράστηκε, βαρέθηκε, βάλτωσε μέσα στη ρουτίνα και τον παράτησε για το κέφι της. Και τότε κατάλαβε το λάθος της, τη χτύπησε κατάμουτρα σαν το χαστούκι που του είχε δώσει εκείνη. Δεν έψαχνε στις λεπτομέρειες. Στη σιωπή. Αφέθηκε και χάθηκε.\n← 5 – Scream\n3 – Dancing On My Own →


Η σκληρή δικαστική μάχη για έναν πίνακα 2.000.000 ευρώ - Τα “Τριαντάφυλλα” του Σαγκάλ, ο εφοπλιστής Κούστας και η πρώην σύζυγός του - Διαβάστε αναλυτικά στην On Time\nΟ τρίτος υποψήφιος προς αποχώρηση από τους Διάσημους στο Survivor.\nΟι Διάσημοι στο Survivor έχασαν κι απόψε στο αγώνισμα ασυλίας με συντριπτική διαφoρά κι έπρεπε να επιλέξουν τον επόμενο τους υποψήφιο προς αποχώρηση.\nΑκόμα πιο αιχμηρός ήταν ο Περικλής Κονδυλάτος όπου ανέφερε ότι η Κάτια δημιουργεί έριδες και στρατόπεδα και δεν είναι καθόλου αλληλέγγυα. Κατά την καταμέτρηση των αρνητικών ψήφων η Κάτια δεν μπορούσε να κρύψει την ενόχλησή της χαμογελώντας ειρωνικά. Με σκορ 6-4 η επόμενη υποψήφια προς αποχώρηση είναι η Ανθή Σαλαγκούδη ενώ η Κάτια Ταραμπάνκο γλίτωσε την διαδικασία για μία μόλις ψήφο. H πρώτη θα κονταροχτυπηθεί για την ψήφο του κοινού με τον Γιώργο Κοψιδά και τον Πάνο Καλλίδη.


Lost Gastronaut: Μακαρόνια με σάλτσα ντομάτας\nPosted by Lost Gastronaut at 11:59 AM\nAπό τα λίγα που διάβασα, θεωρώ λογικό να είσαι Lost μέσα στον κυκεώνα της αγευσίας που έχει κατακλύσει και καταλάβει ιδιαίτερα τις νέες γενιές και τα σκουπίδια με τα οποία τρέφονται και είναι και ευχαριστημένοι!!!\nΦίλε μου η διαστροφή του κέτσαπ και των υπολοίπων σαλτσοπερίεργων, είναι κανόνας και όχι εξαίρεση.\nΌσο για το σπρώξιμο με το ψωμί άφεριμ, μ’ έκανες και γέλασα.\nΑνήκω σ’αυτούς που μπορεί να "κατεβάσω" όλα τα μαγειρικά σκεύη φτιάχνοντας κάτι που μου αρέσει (μεταξύ μας και η οικογένεια το τσακίζει), αλλά όταν τελειώσω δεν υπάρχει τίποτα λερωμένο ή εκτός θέσης. Άλλη φορά θα πούμε περισσότερα.\nΓια τώρα μια και μπήκες στο "Φτιάχνω……" θα βρείς πολλές πληροφορίες για πολλά. Εκτός από την κοπανιστή θα βρείς πολλά για τα γαλακτοκομικά αν έχεις χρόνο να ασχοληθείς. Σε προτρέπω να διαβάσεις τα περί αθότυρου και δημητριακών και δείξε υπομονή διαβάζοντας τις δύο αναρτήσεις για το νερό δηλητήριο. Η δεύτερη μάλιστα (στοιχεία και αντιπαραθέσεις) είναι αρκετά μεγάλη, αλλά πιστεύω χρησιμότατη.\nΘα τα ξαναπούμε, έστω και αν λόγω καλοκαιριού θα υπάρξουν και επικοινωνιακές "αραιώσεις".\nANΤΩΝΗΣ-Φ-(Όπως λέμε "Φτιάχνω....).\nΣ'ευχαριστώ για τα καλά σου λόγια,το blog σου είναι καταπληκτικό,πρωτότυπο και ιδιαίτερα χρήσιμο με εξέπληξε πραγματικά!\nΣκοπεύω να το ξεκοκαλίσω.\nΘα σου πρότεινα οταν έχεις τη διάθεση και το χρόνο να κάνεις ένα αφιέρωμα στα Ελληνικά τυριά πολλά απ'τα οποία είναι άγνωστα όπως πχ. η Κοπανιστή καθώς και στο ελαιόλαδο.\nΈχω μια μανία με τη γεύση,δεν μπορώ το fast food και τα φαγητά νοσοκομειακού τύπου που απ ότι φαίνεται είναι μόδα πλέον.\nΑπ την άλλη τα πιάτα που θα προτείνω θα είναι πάντα γευστικά αλλά απλά,μεσογειακά,υγιεινά,ως επί το πλείστον με Ελληνικά υλικά,χωρίς κρέμες γάλακτος μαγιονέζες και άλλες αηδίες.\nΔυστυχώς εγώ όταν τελειώνω το μαγείρεμα η κουζίνα θυμίζει Καμπούλ,εχεχ εσύ εισαι κύριος...αν μη τι άλλο,συνήθως αποζημιώνω με τα πιάτα μου.


Πρόγνωση καιρού (13/1) - EL\nΠρόγνωση καιρού (13/1)\nΠρόγνωση για σήμερα Κυριακή 13-01-2019\nΣτις Κυκλάδες, την Κρήτη, τα νησιά του ανατολικού Αιγαίου και τα Δωδεκάνησα τοπικές βροχές και σποραδικές καταιγίδες κυρίως τις πρωινές ώρες. Στην υπόλοιπη χώρα νεφώσεις κυρίως από το απόγευμα, με τοπικές βροχές κυρίως στο Ιόνιο και ασθενείς χιονοπτώσεις στα ηπειρωτικά ορεινά.\nΑνεμοι βόρειοι βορειοδυτικοί πρόσκαιρα έως 7 μποφόρ.\nPrevΠροηγούμενο ΆρθροΗΠΑ-ΒΕΝΕΖΟΥΕΛΑ: Ο Τραμπ θα «πατήσει» το κουμπί; Ο Αμερικανός ΥΠΕΞ, είναι οργισμένος με τον Μαδούρο\nΕπόμενο ΆρθροΟ πρεσβευτής των ΗΠΑ στη Γερμανία, απειλεί με κυρώσεις γερμανικές εταιρείες, που συμμετέχουν στο έργο του Nord Stream 2Next


Όταν η ζωή σε καλεί να αποφασίσεις! – Σχεσεις και Συναισθηματα\nΜπορεί να μετακομίζεις σε μια καινούρια πόλη, να φεύγεις για σπουδές, να παντρεύεσαι, να χωρίζεις, να παραιτείσαι ή να είσαι σε ένα από τα μεγάλα σταυροδρόμια της ζωής σου παίρνοντας αποφάσεις για μια πολύ μεγάλη αλλαγή ζωής…\nΕίναι απολύτως φυσιολογικό να είσαι ευάλωτος συναισθηματικά.\nΘυμός, Θλίψη, άγχος, χαρά, ανυπομονησία, άγχος είναι μόνο μερικά από τα συναισθήματα που μπορεί να ελλοχεύουν πίσω από μια μεγάλη απόφαση, πίσω από ένα χωρισμό, ένα γάμο, μία παραίτηση, μια μετακόμιση, μια αλλαγή τόπου κατοικίας, έναν τοκετό ή ότι άλλο. Δώσε στον εαυτό σου μερικές μέρες, και θέσε μια συγκεκριμένη ημερομηνία μέχρι την οποία θα πρέπει να αποτινάξεις από πάνω σου όλες τις περιττές σκέψεις και φοβίες.\nΕίναι ανθρώπινο να φοβάσαι.\nΌλοι οι άνθρωποι φοβούνται σε κάποια στιγμή της ζωής τους, όλοι οι άνθρωποι ακόμα και όσοι φαίνεται ότι έχουν τον απόλυτο έλεγχο ακόμα και αυτοί λυγίζουν… Eιδικά μπροστά σε μια μεγάλη αλλαγή ζωής…\nΠολλές φορές σε πολύ κρίσιμες περιόδους της ζωής μας, όπου καλούμαστε να πάρουμε αποφάσεις που θα διαφοροποιήσουν το μέλλον μας, μπορεί να νιώσουμε μοναξιά. Και όμως δεν είσαι μόνος σου. Έχεις αυτούς τους ανθρώπους που θα είναι πάντα κοντά σου. Τους δικούς σου ανθρώπους, δεν έχει σημασία πόσοι είναι, αλλά αυτοί είναι η ασπίδα σου, η γείωση σου, τα καύσιμα σου, και το λιμάνι όπου πάντα θα μπορείς να γυρνάς.\nΕίναι πολύ συνηθισμένο να θέλεις, να αναζητάς συμπαράσταση και να νιώθεις πως δεν την έχεις. Η αλήθεια είναι πως φέρεις ευθύνη για αυτό. Μάθε να ζητάς ακριβώς αυτό που θες, χωρίς ντροπές, χωρίς συστολές και κυρίως χωρίς να περιμένεις να μαντέψουν οι γύρω σου τις επιθυμίες σου.\nΗ ζωή εξ ορισμού βασίζεται στην αέναη εναλλαγή εικόνων, καταστάσεων προσώπων. Το να αφήσεις τη σιγουριά μιας παρούσας κατάστασης για να περάσεις στην επόμενη είναι σίγουρα μια δύσκολη και μακρά διαδικασία, που συμπεριλαμβάνει την αποδοχή αυτής της αλλαγής. Αποδέξου την λοιπόν, και υποδέξου την καινούρια εποχή με όλη σου τη θετική ενέργεια.\nΑπλά μάθε να έχεις λίγη περισσότερη εμπιστοσύνη στην ίδια τη ζωή…\nΠηγή: Κείμενο της Ευτυχίας Φράγκου\nΗ πανοπλία και το ράσο – Μ.Βαμβουνάκη


ΕΥΡΩΠΗ! "Μπαλάρα" η Ξάνθη μέσα στο Αγρίνιο, νίκησε 3-2 Παναιτωλικό και....Τίκα! - MAXHTHΣ\nMAXHTHΣ Αθλητικά Slider ΕΥΡΩΠΗ! "Μπαλάρα" η Ξάνθη μέσα στο Αγρίνιο, νίκησε 3-2 Παναιτωλικό και....Τίκα!\nΕΥΡΩΠΗ! "Μπαλάρα" η Ξάνθη μέσα στο Αγρίνιο, νίκησε 3-2 Παναιτωλικό και....Τίκα!\n27 Νοεμβρίου Αθλητικά Slider\n"Μπαλάρα" έπαιξε η Ξάνθη μέσα στο Αγρίνιο, κερδίζοντας τον Παναιτωλικό του Γιάννη Μαντζουράκη και του Κυριακίδη με 2-3, κόντρα σε έναν εχθρικό διαιτητή που όταν το σκορ ήταν 0-2, έδωσε την ευκαιρία στην τοπική ομάδα να μειώσει σε 1-2, προκαλώντας τις έντονες διαμαρτυρίες τόσο του Λουτσέσκου, όσο και των ποδοσφαιριστών μας και ιδίως του Λισγάρα, του καλύτερου φετινού αμυντικού μας παίχτη που δέχτηκε και κίτρινη κάρτα απο τον απαράδεκτο Τίκα!\nΤο πρόβλημα για την ομάδα της Ξάνθης λέγεται γήπεδο Πηγαδίων, καθώς οι εμφανίσεις της στα εκτός έδρας παιχνίδια, θυμίζουν...Ρεάλ Μαδρίτης!\nΤην 3η φετινή της νίκη κι αυτή εκτός έδρας, πήρε η Xanthi FC την Κυριακή το απόγευμα. Η ομάδα του Ραζβάν Λουτσέσκου επικράτησε με 1-3 επί του Παναιτωλικού σε ένα βαρύ αγωνιστικό χώρο στα πλαίσια της 12ης αγωνιστικής της Super League. Ο Παναγιώτης Τριάδης με κοντινό σουτ στο 19’ και ο Τζόρτζιε Λάζιτς στο 48’ με τα πρώτα τους γκολ στο πρωτάθλημα έκαναν το 0-2 ενώ οι γηπεδούχοι με τον Ουάρντα μείωσαν σε 1-2 στο 64’ με πέναλτι, πριν ο Χαμζά Γιουνές πετύχει 1-3 από τα 11 βήματα στο 72’. Στο 84’ ο Ρότσα διαμόρφωσε το τελικό 2-3.\nΤΗΝ ΠΕΜΠΤΗ ΜΕ ΤΗΝ ΚΑΛΛΟΝΗ ΓΙΑ ΤΟ ΚΥΠΕΛΛΟ ΣΤΑ ΠΗΓΑΔΙΑ\nΗ ξανθιώτικη ομάδα που κρατάει το αήττητο για 7 διαδοχικούς αγώνες, έφτασε τους 13 βαθμούς στο πρωτάθλημα πριν τον εντός έδρας αγώνα της ερχόμενης Πέμπτης (15:00) με την Καλλονή για την 2η αγωνιστική της Β’ φάσης του κυπέλλου.\nΣτο 48’ η Xanthi FC έκανε το 0-2 με τον Τζόρτζιε Λάζιτς. Πρώτα ο Γιουνές από πήρε την όμορφη πάσα από τον Ντε Λούκας και από πλάγια θέση και με τον Κυριακίδη εκτός θέσης έκανε το σουτ για να απομακρύνει αμυνόμενος πάνω στη γραμμή ενώ στην συνέχεια της φάσης ο Γιουνές έκανε την σέντρα και ο Λάζιτς από την καρδιά της άμυνας με κεφαλιά πέτυχε το πρώτο του γκολ στο ελληνικό πρωτάθλημα. Στο 50’ από πλάγια ο Μάρκος Πάουλο προσπάθησε να επωφεληθεί από το λάθος του Μπαξεβανίδη με το σουτ του να μετατρέπεται σε κόρνερ από τον Ζίβκοβιτς. Στο 51’ η κεφαλιά του Ουάρντα πέρασε άουτ. Ο Γιουνές προσπάθησε να σπάσει και πάλι την μπάλα για τον Τριάδη στο 54’ αλλά η πάσα μετατράπηκε σε κόρνερ. Στο 55’ ο Κυριακίδης πρόλαβε τον Βασιλακάκη στο τετ α τετ και απομάκρυνε το σουτ του ενώ στο 56’ ο Ντε Λούκας σούταρε άουτ. Στο 62’ ο διαιτητής Τίκας υπέδειξε πέναλτι σε μία φάση που διαμαρτυρήθηκαν έντονα οι ξανθιώτες καθώς δεν φάνηκε να υπάρχει παράβαση πάνω στον Καμαβουάκα με τον Ουάρντα να κάνει το 1-2 από τα 11 βήματα. Στο 70’ το σουτ του Μύγα πέρασε άουτ. Στο 71’ ο Κυριακίδης νίκησε τον Γιουνές στο πλάγιο τετ α τετ. Στο 72’ ο Κυριακίδης ανέτρεψε τον Γιουνές και το πέναλτι που καταλογίστηκε εκτέλεσε εύστοχα ο Γιουνές κάνοντας το 1-3 με το 4ο προσωπικό του γκολ. Στο 84’ άστοχο το σουτ του Τομανέ από πλάγια θέση. Στο 84’ ο Ρότσα με κοντινό σουτ έκανε το 2-3. Το σουτ του Ρότσα στο 90’ πέρασε άουτ.\nΔιαιτητής του αγώνα ήταν ο Τριαντάφυλλος Τίκας της ΕΠΣ Καρδίτσας (κάκιστος!) με βοηθούς τους κ.κ. Κυριάκο Μερκενίδη (ΕΠΣ Μακεδονίας) - Ανδρέα Μεϊντανιά (ΕΠΣ Αχαΐας) ενώ 4ος διαιτητής ήταν ο Θανάσης Τζήλος της ΕΠΣ Λάρισας.\nΠαναιτωλικός (Γιάννης Μαντζουράκης): Κυριακίδης 4, Κούσας 5, Ρόσα 4 (81’ Λεντέσμα), Φερέιρα 6 (82’ Ρότσα), Μάκος 5, Μαρκόφσκι 4, Μάρκος Πάουλο 7, Τσοκάνης 5, Μύγας 5, Καμαβουάκα 4, Ουάρντα 6 (74’ Τομανέ).\nXanthi FC (Ραζβάν Λουτσέσκου): Ζίβκοβιτς 7, Μπαξεβανίδης 3, Γουάλας 5, Φλίσκας 6, Λισγάρας 9, Ντε Λούκας 6, Λουσέρο 7, Τριάδης 9 (90’ Χατζητερζόγλου), Λάζιτς 7, Γιουνές 7 (87’ Ράνος), Βασιλακάκης 7 (93’ Ορφανίδης Π.).


Moskva: Ποιο είναι το ρωσικό καταδρομικό που τυλίχθηκε στις φλόγες στη Μαύρη Θάλασσα - Εμείς το χτυπήσαμε, λένε οι Ουκρανοί | Libre\nMoskva: Ποιο είναι…\nΗ Ρωσία παραδέχτηκε ότι η ναυαρχίδα του στόλου της στη Μαύρη Θάλασσα -το καταδρομικό Moskva- τυλίχθηκε στις φλόγες την Πέμπτη, με την Ουκρανία να ισχυρίζεται ότι το χτύπησε με πυραύλους. Το υπουργείο Άμυνας της Ρωσίας ανακοίνωσε ότι το καταδρομικό Moskva είχε υποστεί σοβαρές ζημιές, αφού πυρομαχικά που υπήρχαν σε αυτό εξερράγησαν από τη φωτιά.\nΟυκρανοί αξιωματούχοι δήλωσαν ότι το πλοίο των 12.500 τόνων είχε χτυπηθεί από δύο ουκρανικούς πυραύλους.\nΔεν δόθηκαν περισσότερα στοιχεία γι’ αυτό, αλλά ο κυβερνήτης της Οδησσού Μαξίμ Μαρτσένκο δήλωσε στο Telegram:\n«Επιβεβαιώθηκε ότι το καταδρομικό Moskva πήγε σήμερα ακριβώς εκεί που το έστειλαν οι συνοριοφύλακες μας, στο Φιδονήσι. Οι πύραυλοι Neptune που φυλάνε τη Μαύρη Θάλασσα προκάλεσαν πολύ σοβαρές ζημιές στο ρωσικό πλοίο. Δόξα στην Ουκρανία!».\nΣύμφωνα με το BBC, το καταδρομικό Moskva κατασκευάστηκε στις αρχές της δεκαετίας του 1980, στην τότε ΕΣΣΔ.\nΕιδικότερα, κατασκευάστηκε στη νότια πόλη Μικολάιφ της Ουκρανίας, η οποία βομβαρδίζεται τακτικά τις τελευταίες ημέρες από τα ρωσικά στρατεύματα.\nΖελένσκαγια: Στόχος για τους Ρώσους είναι κάθε γυναίκα,…


Τα βλέμματα στο Λύκειο Στροβόλου | Goal News Cy\nΑΛΛΑ ΣΠΟΡΑΛΛΑ ΑΘΛΗΜΑΤΑΤα βλέμματα στο Λύκειο Στροβόλου\nΤα βλέμματα στο Λύκειο Στροβόλου\nΤο ντέρμπι ανάμεσα στον ΑΠΟΕΛ και το Ευρωπαϊκό Πανεπιστήμιο Κύπρου δεσπόζει των αναμετρήσεων της 5ης Αγωνιστικής του Πρωταθλήματος ΟΠΑΠ Ανδρών Α’ Κατηγορίας στο χάντμπολ.\nΟι γαλαζοκίτρινοι έχοντας μόλις μια νίκη σε 4 αγώνες φιλοξενούν τον περσινό πρωταθλητή στο Λύκειο του Στροβόλου, παιχνίδι με το οποίο ανοίγει σήμερα στις 20:00 η αυλαία της αγωνιστικής. Το έργο τους δύσκολο παρόλα αυτά θα προσπαθήσουν για το καλύτερο δυνατό αποτέλεσμα απέναντι σε μια ιδιαίτερα φορμαρισμένη ομάδα όπως είναι το Ευρωπαϊκό και το οποίο από την πλευρά του θέλει νίκη για να δώσει συνέχεια στα νικηφόρα αποτελέσματα.\nΣτο άλλο παιχνίδι της αγωνιστικής το Κ.Ν. Αγίων Τριμιθιάς φιλοξενεί το Σάββατο 17 Νοεμβρίου στις 15:00 τον Μαυρομμάτη Αγίου Παύλου στο κλειστό του Cyprus College. Ο αγώνας αναμένεται αμφίρροπος, παρόλο που η ομάδα των Αγίων Τριμιθιάς είναι το φαβορί για κατάκτηση της νίκης χωρίς να σημαίνει πως ο Μαυρομμάτης δεν θα προσπαθήσει για το καλύτερο δυνατό αποτέλεσμα. Απεναντίας μάλιστα αποτελεί κίνητρο το γεγονός ότι ακόμα δεν έχει κατακτήσει ακόμα βαθμό στο πρωτάθλημα και θα το επιδιώξει κόντρα στο Κ.Ν. Αγίων Τριμιθιάς.\nΘυμίζουμε πως η αναμέτρηση του Παρνασσού με τον Προοδευτικό θα διεξαχθεί σε άλλη ημερομηνία αφού η ομάδα του Στροβόλου έχει Ευρωπαϊκές υποχρεώσεις αυτό το Σαββατοκύριακο.\n1. Παρνασσός Στροβόλου 4 134-81 8\n2. Ευρωπαϊκό Πανεπιστήμιο 4 137-72 6\n3. Προοδευτικός Πάφου 3 70-96 4\n4. ΑΠΟΕΛ 4 104-110 2\n5. Κ.Ν. Αγίων Τριμιθιάς 4 80-104 2\n6. Μαυρομμάτης Αγ. Παύλου 3 47-109 0


Άνεργοι Έλληνες: μαθητεία στη Γερμανία | Κοινωνία & Πολιτισμός | DW | 01.09.2014\nΆνεργοι Έλληνες: μαθητεία στη Γερμανία\nΑνάμεσα στους περίπου 500.000 νέους που ξεκινούν στις 2 Σεπτεμβρίου ανά τη Γερμανία την επαγγελματική τους εκπαίδευση είναι και 11 νέοι και νέες που μόλις έχουν έρθει από το Λαγκαδά. Η πρωτοβουλία γι' αυτό το εγχείρημα ανήκει στην περιοχή Στέγκλιτς του Βερολίνου, με την οποία ο Λαγκαδάς είναι αδελφοποιημένος εδώ και 20 χρόνια. Το αρχικό σκεπτικό ήταν να βοηθηθούν νέοι από αυτό τον ελληνικό δήμο, ο οποίος πλήττεται σε μεγάλο βαθμό από τη νεανική ανεργία.\nΗ Μαρία Αλμύρα και η Ζήνα Σταφυλίδου\nΑυτό γίνεται από τις αρχές Αυγούστου. Από τότε βρίσκονται οι νέοι από το Λαγκαδά στο Βερολίνο. Όλοι τους είναι εγκατεστημένοι σε φοιτητική εστία της περιοχής Στέγκλιτς. Για το δωμάτιο πληρώνουν 229 ευρώ, ενώ οι μηνιαίες αποδοχές τους ανέρχονται στα 818 ευρώ. Το ποσό αυτό αποτελείται από το εισόδημα του μαθητευόμενου που είναι περίπου 500 ευρώ και ένα συμπληρωματικό ποσό που προέρχεται από το πρόγραμμα MobiPro-EU του γερμανικού υπουργείου Εργασίας. Με αυτό το πρόγραμμα έχουν έρθει στη Γερμανία από το Φεβρουάριο του 2013 πάνω από 6400 νέοι μαθητευόμενοι - κυρίως από χώρες της νότιας Ευρώπης. Από αυτούς μόνον οι 150 είναι Έλληνες.\nΟ Γιάννης Γουλούτης, απόφοιτος Οικονομικών AΠΘ\nΟι νέοι από το Λαγκάδα που έχουν έρθει στο Βερολίνο διακατέχονται από αισιοδοξία και αυτοπεποίθηση. Και μάλλον αυτά είναι τα αναγκαία συστατικά για να επικρατήσει κανείς μεταξύ 600 υποψηφίων. Πιθανώς όμως να συνέβαλε και η στάση των οικογενειών τους. Χαρακτηριστική και για τους άλλους είναι η περίπτωση της Μαρίας Αλμύρα. «Οι γονείς μου γνώριζαν το πόσο πολύ ήθελα να φύγω στο εξωτερικό. Οπότε, με το που τους το ανακοίνωσα, μου είπαν ‘παιδί μου αυτό είναι που θέλεις, άρπαξε την ευκαιρία και εμείς εδώ είμαστε για ό,τι χρειαστείς'.»\nΗ Μαρία Αλμύρα έχει σπουδάσει Εμπόριο και Διαφήμιση και τώρα ξεκινά μια εκπαίδευση ως ειδικός σε θέματα διαχείρισης ξενοδοχείων. Ο συνάδελφος της Γιάννης Γουλούτης είναι απόφοιτος Οικονομικών του Αριστοτέλειου Πανεπιστήμιου Θεσσαλονίκης. Το ενδιαφέρον του είναι το «Logistic», ο τομέας των μεταφορών. «Ήθελα να κάνω ένα μεταπτυχιακό στο ‘Logistic' αλλά οι οικονομικές μου δυνατότητες δεν μου το επέτρεπαν. Βρήκα αυτή τη λύση που μου παρέχει και χρήμα και δουλειά και εξειδίκευση στον τομέα που μου αρέσει και έτσι πήρα την απόφαση και ήρθα.»\nΑπό τα 18 του ο Γιώργος Κουγιουμουτζής εργαζόταν στον τομέα της εστίασης και παράλληλα μάθαινε μαγειρική σε Ινστιτούτο Επαγγελματικής Κατάρτισης του ΟΑΕΔ. Όταν προέκυψε η ευκαιρία να έρθει στο Βερολίνο για μια θέση μαθητείας ως ειδικός σε θέματα γαστρονομίας διέκοψε τις σπουδές του στην Ελλάδα. Η επαγγελματική κατάρτιση που του πρότεινε μια αλυσίδα ταχυφαγείων του φάνηκε ποιο ενδιαφέρουσα. «Αρχικά θα είμαι μέσα στην κουζίνα. Δεν θα έχω επαφή με τους πελάτες μέχρι να μάθω καλά τη γλώσσα - μου το ξεκαθάρισαν αυτό. Όταν μάθω καλά τη γλώσσα θα μάθω και το έξω και το μέσα: το πως πρέπει να λειτουργεί μια επιχείρηση και στο σαλόνι, και στην κουζίνα αλλά και στην αποθήκη. Στα τρία χρόνια θα πρέπει εγώ ουσιαστικά να είμαι σε θέση να διοικήσω ένα δικό τους κατάστημα», αναφέρει ο Γιώργος Κουγιουμουτζής.\nΟ Γιώργος Κουγιουμουτζής θέλει να εργαστεί στον τομέα της γαστρονομίας\nΆνεργοι στην Ελλάδα, μαθητευόμενοι στη Γερμανία (mp3)\nΛέξεις κλειδιά Μαθητεία, επαγγελματική εκπαίδευση, Ελλάδα, Γερμανία\nΜόνιμος σύνδεσμος https://p.dw.com/p/1D4cL


12 απίστευτα πράγματα που μπορείτε να κάνετε με μία Coca-Cola\nΗ Coca-Cola (η αυθεντική) δεν είναι μόνο ένα ωραίο αναψυκτικό. Έχει και πολλές οικιακές χρήσεις. Η παρακάτω λίστα δοκιμάστηκε με την κανονική Coca-Cola. Μην τα προσπαθήσετε με την Coca-Cola διαίτης ή τις άλλες παραλλαγές της, γιατί απλά θα χάσετε το χρόνο σας.\n1. Σας κάηκε το φαγητό στο τηγάνι ή στην κατσαρόλα; Μην ανησυχείτε καθόλου. Καθαρίστε τα ρίχνοντας μέσα Coca-Cola και βάζοντας τα πάνω στο μάτι να βράσει το αναψυκτικό. Θα φύγουν όλοι οι λεκέδες.\n2. Είναι πολύ εύκολο να κάνετε μία ολοκαίνουργια φωτογραφία να μοιάζει σαν παλιά σέπια. Βουρτσίστε ελαφρώς τη φωτογραφία με Coca-Cola και στεγνώστε τη γρήγορα. Μην τη στεγνώσετε υπερβολικά γιατί θα παραμορφωθεί τελείως. Το ίδιο μπορείτε να κάνετε και με τις μαυρόασπρες φωτογραφίες σας. Θα δείχνουν σαν να είναι πολλών χρόνων και θα ταιριάξουν τέλεια σε μία κορνίζα παλιού στυλ.\n3. Εάν βάψατε τα μαλλιά σας και το χρώμα που βγήκε σας φαίνεται πολύ έντονο, λουστείτε με λίγη ξεθυμασμένη Coca-Cola και το χρώμα θα ανοίξει αμέσως.\n4. Βουτήξτε τα παλιά σας νομίσματα μέσα σε Coca-Cola. Θα αποκτήσουν και πάλι τη λάμψη τους.\n5. Ρίξτε Coca-Cola μέσα στο βραστήρα σας και αφήστε την μία ολόκληρη μέρα. Θα φύγουν όλα τα άλατα από την αντίσταση και θα καθαρίσει το εσωτερικό του βραστήρα.\n6. Ρίξτε ένα κουτάκι Coca-Cola μέσα στη λεκάνη της τουαλέτας. Το οξύ θα καθαρίσει όλο το πουρί της λεκάνης.\n7. Ετοιμάστε μία εξαιρετική σως για μπάρμπεκιου, αναμειγνύοντας Coca-Cola με κέτσαπ (μισό-μισό)και αλείψτε το κοτόπουλο ή το κρέας πριν τα ψήσετε. Θα σας τρέχουν τα σάλια.\n8. Η ξεθυμασμένη Coca-Cola είναι ένα πρώτης τάξεως μαλακτικό για τα μαλλιά. Ρίξτε λίγη στα μαλλιά σας, κάντε ένα ελαφρύ μασάζ, ξεβγάλετε και στεγνώστε τα.\n9. Βάλτε λίγη Coca-Cola σε μερικά πιατάκια γλάστρας και τοποθετήστε τα στον κήπο σας. Απαλλαγείτε με αυτό τον απλό τρόπο από τις κάμπιες και τους γυμνοσάλιαγκες που καταστρέψουν τα φυτά σας. Τα τραβάει η γλυκιά μυρωδιά της Coca-Cola και μόλις πέσουν μέσα δεν μπορούν να ξαναβγούν.\n10. Εάν έχετε σκουριασμένα μάνταλα στο σπίτι σας, μπορείτε να τα καθαρίσετε βουτώντας ένα παλιό πανί μέσα σε λίγη Coca-Cola και τυλίγοντάς το γύρω από το μάνταλο. Αφήστε το για μερικές ώρες και μετά θα δείτε πόσο εύκολα θα ανοίγει.\n11. Καθαρίστε τα κοσμήματά σας μέσα σε ένα ποτήρι με Coca-Cola. Τρίψτε τα με ένα βουρτσάκι και ξεπλύνετε καλά. (Δεν ενδείκνυται για πολύτιμα κοσμήματα ή για όσα έχουν πολύτιμες πέτρες).\n12. Η ξεθυμασμένη Coca-Cola βοηθάει στο στομάχι σας όταν ανακατεύεστε. Προσοχή, όμως. Εάν είναι φρέσκια, το ανθρακικό της μπορεί να χειροτερέψει την κατάσταση. Εάν θέλετε να την ξεθυμάνετε, ρίξτε λίγη ζάχαρη.\nΟι Νόμοι που πρέπει απαραίτητα να ξέρεις....\nΛόγια , μνημειώδη λάθη ή απίστευτες βλακείες...\nΕνα ψυγείο για όλες τις δουλειές\nΚαθιστική εργασία και οι κίνδυνοι για την υγεία\nΟι καλύτερες ατάκες για να κλαις από τα γέλια\nΟ Marty Friedman το Μάιο στην Ελλάδα\nΠράγματα που συμβαίνουν στην καθημερινότητά μας\nΜαθηματική παρουσίαση των σχέσεων\nΤι προσδοκούν οι επιστήμονες το 2011\n10 σενάρια για την καταστροφή του κόσμου\n12 απίστευτα πράγματα που μπορείτε να κάνετε με μί...\nOι Accept live στο Gagarin 205\nΤρόποι για εξοικονόμηση χρημάτων\nΠως να μειώσετε τα οικογενειακά σας έξοδα\nΤα δέκα πιο αγαπημένα μας τέρατα!


Είναι η αγάπη τέχνη; ('Εριχ Φρομ)\nΓιατί αποτυγχάνουμε στην αγάπη;\nΑυτή η αντίληψη – ότι τίποτε δεν είναι πιο εύκολο από το ν’ αγαπάς – εξακολουθεί να είναι η πιο διαδεδομένη. Παρά την αφθονία των αποδείξεων για το αντίθετο. Σχεδόν καμία προσπάθεια, κανένα έργο δεν αρχίζει με τόσο μεγάλες ελπίδες και προσδοκίες όπως αρχίζει η αγάπη. Ωστόσο τίποτε δεν αποτυχαίνει τόσο συχνά όσο αυτή. Αν αυτό συνέβαινε με οποιαδήποτε άλλη δραστηριότητα, οι άνθρωποι θα ήταν περισσότερο πρόθυμοι να εξετάσουν τους λόγους της αποτυχίας αυτής. Να μάθουν πώς θα μπορούσαν να ενεργήσουν καλύτερα. Ή θα εγκατέλειπαν τη δραστηριότητα αυτή. Και αφού, στην περίπτωση της αγάπης, αυτό είναι αδύνατο, μόνο ένας δρόμος υπάρχει για το ξεπέρασμα της αποτυχίας. Να εξετάσουμε τους λόγους της αποτυχίας αυτής και να προχωρήσουμε στην έρευνα της έννοιας της αγάπης.\nΗ διαδικασία της εκμάθησης μιας τέχνης μπορεί να διαιρεθεί σε δυο μέρη: Το πρώτο είναι η εκμάθηση της θεωρίας και το δεύτερο η εκμάθηση της πρακτικής. Αν θέλω να μάθω την επιστήμη της ιατρικής, πρέπει πρώτ’ απ’ όλα να μάθω τα βασικά στοιχεία για το ανθρώπινο σώμα και για τις διάφορες αρρώστιες. Αλλά κι όταν αποκτήσω όλη αυτή τη γνώση, πάλι δε θα είμαι ικανός στην τέχνη της ιατρικής. Μόνο έπειτα από μακριά πρακτική εξάσκηση θα είμαι κύριος της τέχνης. Μόνο όταν η θεωρητική γνώση και η πείρα της πρακτικής θα έχουν συγχωνευτεί σ’ ένα πράγμα – στη διαίσθησή μου, που αποτελεί την ουσία της κατοχής μιας τέχνης. Αλλ’ εκτός από τη γνώση της θεωρίας και της πρακτικής, ένας τρίτος παράγοντας είναι αναγκαίος για την κατάκτηση κάθε τέχνης. Η υπέρτατη σημασία που δίνουμε στην τέχνη αυτή.\nΤίποτ’ άλλο στον κόσμο δεν πρέπει να είναι πιο σημαντικό από την τέχνη που μας ενδιαφέρει. Αυτό ισχύει για τη μουσική, την ιατρική, την ξυλουργική – και για την αγάπη. Κι ίσως εδώ να βρίσκεται η απάντηση στο ερώτημα: γιατί οι άνθρωποι του πολιτισμού μας προσπαθούν τόσο σπάνια να μάθουν αυτή την τέχνη στο πείσμα των ολοφάνερων αποτυχιών τους; Παρόλο που η λαχτάρα γι’ αγάπη είναι τόσο βαθιά ριζωμένη, σχεδόν όλα τ’ άλλα φαίνονται να είναι πιο σημαντικά από την αγάπη: επιτυχία, γόητρο, χρήματα, δύναμη. Όλη μας σχεδόν η ενεργητικότητα χρησιμοποιείται για να μάθουμε πώς να πετύχουμε σ’ αυτούς τους σκοπούς. Και σχεδόν καθόλου για να μάθουμε την τέχνη της αγάπης.\nΗ αγάπη πλουτίζει τη ψυχή\nΘα θεωρήσουμε λοιπόν αξιόλογα και θα μάθουμε μόνο εκείνα τα πράγματα που μπορούν να μας φέρουν χρήματα ή γόητρο; Και η αγάπη που πλουτίζει «μόνο» την ψυχή, αλλά δε φέρνει κανένα άλλο κέρδος, όπως το εννοούν σήμερα, είναι μια πολυτέλεια για την οποία δεν έχουμε το δικαίωμα να ξοδέψουμε αρκετή ενεργητικότητα; [πηγή: Έριχ Φρομ, Η Τέχνη της Αγάπης, εκδ. Μπουκουμάνης, Αθήνα 1978, σελ. 11, 15-16]